qundao/data-zh-poetry huggingface dataset:
西墅草堂歌
作者：吴敬梓
朝代：清

先人结庐深山中，布衣蔬食一亩宫。青山层叠列画障，绿树槎枒映帘栊。门迎流水蓼花湾，牧唱樵歌竞往还。琴樽无恙尘嚣静，指点深林莫霭间。有明末运干戈里，黄巾赤眉纷如蚁。淮南十家九家空，眼看城郭生荆杞。先人仓皇走避兵，茅屋倾攲茂草生。汗莱满目牛羊下，野水争流禽鸟鸣。五十年来成幻梦，斜阳废墅少人行。吾先君子长太息，欲将旧宅重经营。手持钱帛告田父，昔吾先人此环堵。多年侵夺勿复言，梁燕飞来知故主。茅茨重剪土重筑，酾酒诸昆共挥麈。竹苞松茂好相期，莫忘先人庆宁宇。袛今摇落又西风，一带枫林绕屋红。明月空传天子诏，岁时瞻仰付村翁。
西子妆
作者：吴敬梓
朝代：清

蒲剑方交，荷钱乍极，泼眼安榴花吐。画梁元乙恰归来，向湘帘、傍人矜舞。新诗漫与。且邀得、狂朋怪侣。坐绿阴，听蜕蝉声断，迎凉庭宇。羁栖误。三月春光，抛掷如尘土。一帆江上趁潮平，爱河干、午风清暑。旌门幕府。有多少、感恩知遇。洗征衫，几阵濯枝骤雨。
观海
作者：吴敬梓
朝代：清

浩荡天无极，潮声动地来。鹏溟流陇域，蜃市作楼台。齐鲁金泥没，乾坤玉阙开。少年多意气，高阁坐衔杯。
解语花·雨后荷花
作者：吴敬梓
朝代：清

青萍乍破，绿叶低翻，掩映遥天罅。香心撩惹。还剩有、珠颗盈盈欲泻。碧筒堪把。刚植向、药栏花榭。爱多情、水佩风裳，伴几时间暇。因忆锦帆销夏。露轻盈半面，星眸频射。馆娃荒也。谁提到、玉树后庭閒话。江姝泪洒。曾记取、珠珰偷卸。到如今、莲步荷衣，付雨婚风嫁。
访杨东木敷五
作者：吴敬梓
朝代：清

相看铩翮漫歌呼，羡尔龙文与凤雏。买棹寒江冰欲合，连床细雨酒频酤。回廊自署汤提点，长夜唯消木野狐。不是故人施榻待，扁舟风雪又菰芦。
贫女行二首
作者：吴敬梓
朝代：清

蓬鬓荆钗黯自羞，嘉时曾以礼相求。自缘薄命辞徵币，那敢逢人怨蹇修。阿姊居然贾佩兰，踏歌连臂曲初残。归来细说深宫事，村女如何敢正看。
贫女行二首·其一
作者：吴敬梓
朝代：清

蓬鬓荆钗黯自羞，嘉时曾以礼相求。自缘薄命辞徵币，那敢逢人怨蹇修。
贫女行二首·其二
作者：吴敬梓
朝代：清

阿姊居然贾佩兰，踏歌连臂曲初残。归来细说深宫事，村女如何敢正看。
贺新凉·青然兄生日
作者：吴敬梓
朝代：清

小院清无暑。衬湘帘、桐阴柳色，阶前过午。痛饮绿醹今夕酒，此是谢庭琼树。况更有、儿郎阿虎。服食神仙蓬岛客，紫泥菱、满向冰盘贮。千岁鹤，为君舞。人閒富贵虽朝露。也休学、许家马磨，终身贫窭。捉鼻彽头知不免，且把棋秤共赌。莫问他、故人何处。小弟今年憔悴甚，但衔杯、不放银蟾去。池草尽，昔时句。
赋得云近蓬莱常五色抚院取博学鸿词试帖
作者：吴敬梓
朝代：清

龙楼朝日丽，凤阁瑞云翔。肤寸看初合，觚棱倏已光。氤氲含綵仗，叆叇映旂常。白鹤春风满，轻鳞淑景长。纪官宜殿陛，为雨润农桑。五色兼三色，千秋捧圣皇。
赋得敦俗劝农桑学院取博学鸿词试帖
作者：吴敬梓
朝代：清

淑景尧封丽，仁恩禹甸长。辛勤看士女，劝祼重农桑。绿野春如绣，青郊草正芳。畻边挥黛耜，陌上执懿筐。兰泽高低遍，蘋花远近香。和风来密树，甘雨溢方塘。戴胜飞何急，仓庚语转忙。定将收茧税，纻待莠苞稂。喜见趋耕织，欣瞻裕盖藏。豳诗堪入咏，朋酒祝无疆。
赋得秘殿崔嵬拂綵霓督院取博学鸿词试帖
作者：吴敬梓
朝代：清

长乐钟声启，天门羽仗齐。深宫开户牖，秘殿俨榱题。瑞霭螭头丽，香烟鸱吻迷。芝房含旭日，藻并映晴霓。枫陛多鸣玉，彤廷半执圭。银青来复道，金紫向沙堤。但觉层霄近，还疑弱木低。红梁才语燕，绛帻又鸣鸡。采色辉珠箔，华光映锦绨。喈喈娇鸟唤，恰恰晓莺啼。率舞兽咸拜，联班马正嘶。几多词赋客，通籍在金闺。
赠家广文蒙泉先生
作者：吴敬梓
朝代：清

吾宗宜硕大，分派衍梁溪。名字标黄阁，纶音降紫泥。清才堪禁近，课士且卑栖。系马春风暖，衔杯月影低。槐阴看鳝集，柳外听乌啼。钟阜邀词藻，秦淮净品题。微吟惊候吏，奏绩付诗奚。大雅将沦落，斯文赖整齐。昔年贤使相，投分几招携。岂合甘萧散，应难得久稽。声称盈玉殿，依旧赴金闺。
赠李俶南二十四韵
作者：吴敬梓
朝代：清

行旌新岁至，候馆早春寒。梅蕊宵疑坼，椒花晓未残。光风迎北户，淑气转东阑。晋接言辞洽，周旋礼数宽。家声重仙李，功业著楼兰。忆昔横戈数，曾闻倚剑看。秋风衰草白，落日大旗丹。羌笛声多怨，鸣笳梦岂安。龙城誇万仞，虎旅凛三单。月朗辉银铠，沙飞染绣鞍。革心有硐户，稽颡是呼韩。禹甸休传檄，尧阶庆舞干。长才试盘错，壮志历艰难。自合膺专阃，还宜议筑坛。边疆欣奏凯，薄海羡飞翰。虎豹娴韬略，蛟螭走笔端。焚香炉鸭瘦，翻帙蠹鱼乾。才子珠为唾，先生铁作肝。高情惟觅句，雅韵若无官。适兴还挥麈，新诗拟弄丸。油幢千骑上，鬃马万星攒。躬应升平运，交深寒士欢。挥毫惊浩瀚，伸纸自汎澜。伫见颁纶綍，天阶奏凤鸾。
赠杨督府江亭
作者：吴敬梓
朝代：清

狻猊产西域，本非百兽伦。一朝同率舞，图画高麒麟。三苗昔梗化，戈鋋扰边垠。桓桓杨督府，钲鼓靖烟尘。功成身既退，投老归江滨。廉颇犹健饭，羊祜常角巾。明月张乐席，晴日坐花裀。丹心依天桴，白发感萧晨。方今履泰交，礼乐重敷陈。天子闻鼓鼙，应恩将帅臣。
赠洪别驾月航
作者：吴敬梓
朝代：清

诗学看前辈，骚坛久擅场。宦游戎马地，归及水云乡。五柳陶潜宅，千金陆贾装。琅函三万轴，流涕说仁皇。
赠真州僧宏明僧姓萧全椒人余从母之子也
作者：吴敬梓
朝代：清

昔余十三龄，丧母失所恃。十四从父宦，海上一千里。弱冠父终天，患难从兹始。穷途久奔驰，携家复转徙。吁嗟骨月亲，音问疏桑梓。今年游真州，兰若寄行李。中有一比邱，闻我跫然喜。坐久道姓名，知为从母子。家贫遭飘荡，耶娘相继死。伯兄去东粤，存殁不堪拟。仲兄远佣书，遥遥隔江水。弱妹适异县，寡宿无依倚。兄弟馀两人，流落江之涘。髡缁入空门，此生长已矣。哽咽语夜阑，寒风裂窗纸。
赠黄崙发二十韵
作者：吴敬梓
朝代：清

叔度不相见，因之鄙吝生。春花香水榭，暮雨暗江城。游屐五年共，行觞一座倾。掀髯唯笑傲，捧腹更从衡。渴骥临摹妙，捕蛇诗句清。解衣看盘礴，信手即经营。吹影空斋话，游丝小院晴。郤超真好客，许武果成名。忆昔方年壮，翱翔上帝京。每观三耦射，尝餍五侯鲭。瘦马投山店，扁舟问水程。燕吴悲异路，楚越又宵征。老忆家千里，愁形发数茎。言归呼酒伴，良友订诗盟。满贮红粱酝，新烹玉糁羹。虚堂宜说剑，曲室且鸣筝。炉几多萧散，门庭少送迎。悬弧当胜日，折简召耆英。座有金光草，人疑木帝精。狂夫来索醉，洗盏祝长庚。
踏莎行·镜芗亭
作者：吴敬梓
朝代：清

穷海累臣，上林天子。镜芗亭畔伤心事。霜空木落雁衔书，归期回首初春是。碧草颓垣，紫苔唐肆。濒江吊古堪流涕。祗缘身未到边关，不知洪皓含悲地。
蹋莎行
作者：吴敬梓
朝代：清

仄径苔肥，小池萍厚。凭阑祗有人消瘦。乍晴还雨暮寒多，馀香渐褪双罗袖。密约无凭，愁肠依旧。菱花知我眉间皱。湿云如梦挂湘帘，帘前春去空长昼。
蹋莎行
作者：吴敬梓
朝代：清

鹿韭香浓，雀瓢香细。何人庭院春初霁。还家两月不曾过，又从江上招舟子。挑荠篱根，焙茶窗际。一般也有幽间事。独怜涉险总无端，橹声轧轧波声里。
过丛霄道院
作者：吴敬梓
朝代：清

铃铎风微静不闻，客来芳径正斜曛。烟昏树杪鸦千点，水长陂塘鹭一群。幽草绿遥寻古刹，疏窗碧暗哭遗文。白头道士重相访，极目满山飞乱云。
过金舅氏五柳园旧居
作者：吴敬梓
朝代：清

红土山前柳色深，几年悽怆在江浔。养花天气春寒浅，易主亭台往事沈。瘴雨蛮烟悲宦况，蛛丝蜗篆尚庭阴。回思赌墅围棋日，寂莫羊昙泪满襟。
送别曹明湖
作者：吴敬梓
朝代：清

清风戒寒衣沾露，与君相遇青溪渡。秋江骇浪布帆轻，送君归去阖闾城。今夜扁舟润州地，烂熳花开鹤林寺。鲈脍莼羹取次尝，橙黄橘绿强人意。十月闻君又远游，北道严霜渗敝裘。长安卿相旧相识，应须笑傲凌五侯。人生知遇真难得，挥手别君泪沾臆。
送学使郑筠谷夫子还朝三十韵
作者：吴敬梓
朝代：清

帝德敷文教，醇儒受主知。南屏誇毓秀，西浙信钟奇。邹鲁心源接，皋夔事业宜。摛辞先紫闼，簪笔上丹墀。鳌禁回翔日，龙楼申命时。风期储作相，简畀命为师。圣代恩光美，诸生教育垂。中川飞綵舸，长路飏云旂。被化千馀里，劳臣三载期。弦歌声络绎，羽籥舞参差。继志人皆仰，因材笃靡遗。冰壶常自耀，水鉴果无私。舒啸闻鸾凤，挥豪篆虎螭。春风开绛帐，夜雪坐皋比。语默无非教，周旋必中规。叩帘仍待问，撤幕不差池。三变容皆见，一隅举所疑。持衡馀奖进，取士掩瑕疵。披览官斋晚，微吟夜漏迟。孤寒群爱戴，蹶弛荷扶持。昔岁彤廷诏，曾令蓬户窥。不才尘荐牍，授简写新诗。坐待官厨饫，吟看日晷移。几回瞻謦欬，再拜奉师资。知遇真难报，蹉跎尚若斯。惊心易寒暑，临别重讴思。哲匠饶经济，名贤好翼为。鸾台九重待，凤阁百僚随。教泽咸沾被，酬恩难絷维。抠衣姑孰路，惆怅送旌麾。
遗园四首
作者：吴敬梓
朝代：清

辛苦青箱业，传家只赐书。荒畦无客到，春日闭门居。柳线和烟结，梅根带雨锄。旧时梁上燕，渺渺独愁予。新绿渐成阴，催耕闻暮禽。治生儒者事，谋道古人心。薄俗高门贱，穷途岁序深。无聊爱坟籍，讵敢说书淫。秋声何日到，残暑去天涯。鸦影梭烟树，松阴绘月阶。病魔皆故物，诗境落孤怀。独倚危楼望，清光聚此斋。风雨漂摇久，柴门挂薜萝。青云悲往事，白雪按新歌。每念授书志，其如罔极何。可怜贫贱日，秪是畏人多。
遗园四首·其一
作者：吴敬梓
朝代：清

辛苦青箱业，传家只赐书。荒畦无客到，春日闭门居。柳线和烟结，梅根带雨锄。旧时梁上燕，渺渺独愁予。
遗园四首·其三
作者：吴敬梓
朝代：清

秋声何日到，残暑去天涯。鸦影梭烟树，松阴绘月阶。病魔皆故物，诗境落孤怀。独倚危楼望，清光聚此斋。
遗园四首·其二
作者：吴敬梓
朝代：清

新绿渐成阴，催耕闻暮禽。治生儒者事，谋道古人心。薄俗高门贱，穷途岁序深。无聊爱坟籍，讵敢说书淫。
遗园四首·其四
作者：吴敬梓
朝代：清

风雨漂摇久，柴门挂薜萝。青云悲往事，白雪按新歌。每念授书志，其如罔极何。可怜贫贱日，秪是畏人多。
邰村同司徒左文赵寿民司徒孔文司徒际周话旧
作者：吴敬梓
朝代：清

密戚忻相聚，香醪味独甘。烧灯开斗室，设榻近书龛。往事俱重述，行踪亦共谙。为言居胜地，终日事幽探。黄蕊当窗发，丹蘤绕户酣。草痕同织翠，水色欲拖蓝。耕凿时无失，林泉乐可耽。仓庚飞熠耀，燕子语呢喃。细雨童驱犊，薰风妇喂蚕。荷锄遵广陌，倚杖瞰晴岚。旷渺情何限，风尘客转惭。良宵难再得，拄颊听清谈。
酬李蘧门
作者：吴敬梓
朝代：清

子性极和缓，余怀多壮惫。相约同远行，十日九睚眦。吴舟六幅帆，其中小于芥。瑟缩同眠食，讵敢共哕噫。回望秣陵城，小李将军画。因之诗思动，伸纸书倒薤。竟忘局促苦，连宵意不败。君子淡以成，小人甘以坏。愿得常携手，互作韦弦佩。
酬青然兄
作者：吴敬梓
朝代：清

鸣鸠飞戾天，诗人独长叹。明发念先人，不寐涕汍澜。况当明圣代，敢忘振羽翰。兄昔膺荐牍，驱车赴长安。待诏三殿下，簪笔五云端。月领少府钱，朝赐大官餐。卿士交口言，屈宋堪衙官。如何不上第，蕉萃归江干。酌酒呼弟语，却聘尔良难。淮南旧业荒，江左春色阑。酒人复延访，词客且盘桓。歌场酌大斗，狂呼颜渥丹。忽焉独书空，中心信鲜欢。行道会有时，岂能终涧槃。兄其崇明德，无为摧肺肝。
金缕曲·七月初五朱草衣五十初度
作者：吴敬梓
朝代：清

织屩堂中客。困风尘、如流岁序，行年五十。南越北燕游倦矣，白下凿坏为室。似巢父、一枝栖息。昨夜桐风惊短梦，把园林、万绿都萧瑟。秋士感，壮心迫。荀卿正遇游齐日。叹胸中、著书干卷，沈埋弃掷。尚有及时一杯酒，身后之名何益。张季膺、斯言堪述。天意也怜吾辈在，且休忧、尘世无相识。长寿考，比金石。
金缕曲·盛夏题霍公山房
作者：吴敬梓
朝代：清

何计鞭阴石。只当天、烛龙鞭火，愁心如炽。败屋閒云依破衲，松影北窗堆积。看茶鼎、风吹习习。荷叶三枚延法庆，宝光师、飞锡河娄国。我相在，竟谁识。山城梵宇巍然立。叹几时、青鸳白马，又生荆棘。假使泉明今尚在，莲社定须重入。便满眼、惟馀俗物。挥泪我来寻旧址，怅远公、头白今成雪。钟楼外，又斜日。
钱图南斋中夜坐
作者：吴敬梓
朝代：清

却羡春暄美，都忘客思淹。薜门初倒屣，花径乍开帘。细草萦书带，垂杨拂帽檐。相邀倾酒盏，间坐数邮签。但觉襟怀爽，应教势利恬。清吟思沈谢，高卧想羲炎。自笑缁常化，谁怜突不黔。从今与朋好，爱说老夫潜。
间情四首
作者：吴敬梓
朝代：清

娉婷市近苧萝西，倦客探幽叩碧闺。溪上桃花红雨过，窗前杨柳绿阴低。虽无美酒倾三雅，尚有新诗咏九迷。钗燄镜光私语处，生憎满院晓莺啼。咫尺仙源缘分乖，莫愁真合住秦淮。因贪媚蝶收奁粉，为爱游蜂集鬓钗。飞絮落花三月暮，绵繻甲帐片时偕。朱樱树下重携手，看足明金压绣鞋。兜娘年少泰娘娇，小别麻姑路已遥。窗蔽蛾眉看自在，桥排雁齿定魂销。绣墩春暖麟文席，綵袖香笼凤翼箫。不是梁清曾密约，那能此处见云翘。香熏透骨有谁知，谪向尘凡冰雪姿。昼永春残人乍别，态浓意远泪偷垂。曾闻名士多寥落，何事佳人亦仳离。安得与卿登玉版，大罗天上看书碑。
间情四首·其一
作者：吴敬梓
朝代：清

娉婷市近苧萝西，倦客探幽叩碧闺。溪上桃花红雨过，窗前杨柳绿阴低。虽无美酒倾三雅，尚有新诗咏九迷。钗燄镜光私语处，生憎满院晓莺啼。
间情四首·其三
作者：吴敬梓
朝代：清

兜娘年少泰娘娇，小别麻姑路已遥。窗蔽蛾眉看自在，桥排雁齿定魂销。绣墩春暖麟文席，綵袖香笼凤翼箫。不是梁清曾密约，那能此处见云翘。
间情四首·其二
作者：吴敬梓
朝代：清

咫尺仙源缘分乖，莫愁真合住秦淮。因贪媚蝶收奁粉，为爱游蜂集鬓钗。飞絮落花三月暮，绵繻甲帐片时偕。朱樱树下重携手，看足明金压绣鞋。
间情四首·其四
作者：吴敬梓
朝代：清

香熏透骨有谁知，谪向尘凡冰雪姿。昼永春残人乍别，态浓意远泪偷垂。曾闻名士多寥落，何事佳人亦仳离。安得与卿登玉版，大罗天上看书碑。
陈仲怡刺史留饮寓斋看灯屏同李蘧门作
作者：吴敬梓
朝代：清

烟绡雾縠称丝绝，中含火齐光皎洁。鲸鱼鳞甲动蚖膏，秀华掩映管弦咽。风流太守解组归，爱客开樽灯月煇。灭烛留髡客不去，不知门外雪霏霏。
除夕宁国旅店忆儿烺
作者：吴敬梓
朝代：清

旅馆宵无寐，思儿在异乡。高斋绵雨雪，岐路饱风霜。莫诧时名著，应知客思伤。屠苏今夜酒，谁付汝先尝。
雨
作者：吴敬梓
朝代：清

皇天不雨五阅月，谁鞭阴石向很山。我今客游二百里，真州僧舍掩松关。维时季商律无射，肃霜纳火细菊斑。夜静薄寒拥衾卧，忽然挥汗热面颜。阿香唤汝推雷车，殷殷雷鸣盈清湾。初疑江边巨艘发，诘朝骤雨声峥潺。翻盆三日不复止，慧门丈室苔斑斓。寒花幽草俱漂没，惟见阶下水潺湲。老夫顾此情怀恶，客居幸得半日閒。呼童邻家赊美酒，其踞一醉气疏顽。明晨冲泥问杨子，妻儿待米何时还。
雨
作者：吴敬梓
朝代：清

轻暖卷帘衣，孤亭暮雨微。落红辞密树，新绿满遥扉。阶下苔痕长，梁间燕子归。西窗灯影暗，枯坐欲忘机。
雨夜杨江亭斋中看菊
作者：吴敬梓
朝代：清

秋雨羁慈室，惊传折简呼。黄花依玉箔，翠叶映琼苏。爱客忻投分，论文恕鄙儒。不因逢胜赏，谁解旅怀孤。
雪后过采石矶
作者：吴敬梓
朝代：清

我行采石矶，残雪嵌巑岏。青松出秀色，黄竹垂琅玕。碑版悬阁道，祠宇灿林端。曾闻宫锦袍，啸咏过前滩。供奉一云没，太息思才难。舍舟入衢国，风疾客衣寒。
雪夜怀王溯山山居二十韵
作者：吴敬梓
朝代：清

十日不相见，相思契转深。端忧多雪霰，怅望好园林。钟阜浓于染，茅山翠欲沈。垂缯看凛烈，磐石积顽阴。马猬严威集，鸦翎宿雾侵。湿苔封薜户，空穴送霜砧。织楚门将塞，诛茅路可寻。田家新酿酒，土室且孤斟。肘后堆青简，床头枕素琴。定须摛寸管，讵肯恋重衾。红树酣荒店，黄花辞故岑。玉虫寒闪闪，金虎夜愔愔。凤尾松堪宝，龙丝竹似针。天怀原澹泊，风物任萧森。不独常披翰，还宜爱盍簪。扁舟良友聚，施榻故人心。絮语同挥麈，摊书共识蟫。欢娱良不易，离别感难禁。皲瘃撚髭苦，凌兢拥鼻吟。言归在何日，乞我辟寒金。
青玉案·涂次怀王朔山
作者：吴敬梓
朝代：清

梨花寒食春将半。记分袂、溪桥畔。别后顿教春又晚。长堤杨柳，芳洲芝若，绿遍江南岸。应劳髯叟将余盼。几月游踪似天远。遥忆瑟居情兴懒。一帘烟雨，半炉香雾，坐听流莺啭。
题史铁力竹窗夜坐图二首
作者：吴敬梓
朝代：清

月窗趺坐有谁俱，夜色空明照白须。千亩渭川茅屋外，寒烟深处长王刍。江宁县南二十里，箫管竹生慈母山。头白归来应卜筑，风标常似画图间。
题史铁力竹窗夜坐图二首·其一
作者：吴敬梓
朝代：清

月窗趺坐有谁俱，夜色空明照白须。千亩渭川茅屋外，寒烟深处长王刍。
题史铁力竹窗夜坐图二首·其二
作者：吴敬梓
朝代：清

江宁县南二十里，箫管竹生慈母山。头白归来应卜筑，风标常似画图间。
题王溯山左茅右蒋图
作者：吴敬梓
朝代：清

平生我爱王摩诘，辋川图画妙入神。箧藏此图三十载，晴窗拂拭无纤尘。有时酌酒与裴迪，花枝草色眼中新。浮云富贵非所好，爱山成癖乐其真。披图沈吟仍怏怏，辋川野色平于掌。那似江南烟水区，丹青紫翠多骀荡。嵚崟埼礒仍硱磳，崔嵬历陵人观仰。白门佳丽古所称，谁其峙者茅与蒋。几年卜筑板桥住，秦淮水色钟山树。木兰舟内急觞飞，杨柳楼边歌板度。著书仰屋差自娱，无端拟献金门赋。授简曾传幕府招，蜡言栀貌还枝梧。秋风襆被返白门，窗外寒潮退旧痕。咄嗟独凭阑干立，长者叩户笑言温。手持绝妙倪迂画，画出逍遥庄叟园。短松少鹤相随久，修竹啼莺古意存。两山翠色烟云绕，中有草堂深窈窕。书卷应堪比邺侯，樵苏时复思庄蹻。几棱欣看远近田，一条寒玉溪光晓。春秋佳日快登临，高怀那许尘容扰。雅志高怀见此贤，何须服食求神仙。兰台家世千秋重，艺苑文章四海传。祗此蓬瀛共瑶岛，休言绿野与平泉。便拟将身入图画，不羡王维居辋川。
题白沙翠竹江村九首 其一 见山楼
作者：吴敬梓
朝代：清

隔江岚翠重，高寝画图展。疑是仙人居，蓬莱水清浅。
题白沙翠竹江村九首 其七 众响斋
作者：吴敬梓
朝代：清

大块多噫气，斯斋众响俱。其南为梵宫，其西为仙壶。
题白沙翠竹江村九首 其三 东溪白云亭
作者：吴敬梓
朝代：清

东溪看朝隮，荟蔚众皱堆。东溪人已去，白云自往来。
题白沙翠竹江村九首 其九 寸草亭
作者：吴敬梓
朝代：清

斯园最高处，惟见云舒卷。凭栏一御风，不觉泠然善。
题白沙翠竹江村九首 其二 香叶山堂
作者：吴敬梓
朝代：清

文杏花叶香，古柏虬龙附。俯仰难自如，移亭应就树。
题白沙翠竹江村九首 其五 耕烟阁
作者：吴敬梓
朝代：清

北舍飞仓庚，南村鸣布谷。细雨试开轩，绿蓑覆黄犊。
题白沙翠竹江村九首 其八 仙壶
作者：吴敬梓
朝代：清

水色碧于黛，花光红若霞。连甍架飞栋，即此是仙家。
题白沙翠竹江村九首 其六 因是庵
作者：吴敬梓
朝代：清

架上白鹦鹉，窗前绿牡丹。何如航海客，亲至落伽还。
题白沙翠竹江村九首 其四 芙蓉沜
作者：吴敬梓
朝代：清

朝采芙蓉花，暮采芙蓉叶。芙蓉不见人，临风舒笑靥。
题白沙翠竹江村九首·见山楼
作者：吴敬梓
朝代：清

隔江岚翠重，高寝画图展。疑是仙人居，蓬莱水清浅。文杏花叶香，古柏虬龙附。俯仰难自如，移亭应就树。东溪看朝隮，荟蔚众皱堆。东溪人已去，白云自往来。朝采芙蓉花，暮采芙蓉叶。芙蓉不见人，临风舒笑靥。北舍飞仓庚，南村鸣布谷。细雨试开轩，绿蓑覆黄犊。架上白鹦鹉，窗前绿牡丹。何如航海客，亲至落伽还。大块多噫气，斯斋众响俱。其南为梵宫，其西为仙壶。水色碧于黛，花光红若霞。连甍架飞栋，即此是仙家。斯园最高处，惟见云舒卷。凭栏一御风，不觉泠然善。
风流子·生日作
作者：吴敬梓
朝代：清

行年三十九，悬弧日、酌酒泪同倾。叹故国几年，草荒先垄，寄居百里，烟暗台城。空消受、徵歌招画舫，赌酒醉旗亭。壮不如人，难求富贵，老之将至，羞梦公卿。行吟憔悴久，灵氛告、须历吉日将行。拟向洞庭北渚，湘沅南征。见重华协帝，陈词敷衽，有娀佚女，弭节杨灵。恩不甚兮轻绝，休说功名。
风雨渡杨子江
作者：吴敬梓
朝代：清

几日秣陵住，扁舟东复东。浓云千树合，骤雨一江空。往事随流水，吾生类转蓬。相逢湖海客，乡语尽难通。
高阳台·真州客舍晤团冠霞以江宾谷手书并新词见示倚声奉答
作者：吴敬梓
朝代：清

柘月初亏，盲风渐紧，扁舟又别江城。雀室潜听，蒲帆趱就秋声。关情只有辞巢燕，怕看他、鸠化为鹰。怪兼旬，为踏槐黄，误了鸥盟。真州老友重相访，示怀中一纸，綵笔纵横。夜掩禅关，剪灯细读凄清。假饶乐句常连袂，也何须、鼓瑟吹笙。尽沉思，爇尽薰炉，沸尽茶铛。
赠虎跑寺平山和尚联
作者：吴敬羲
朝代：清
体裁：联

炉火红深，与我煨芋；窗树绿满，烦公写蕉。
自题寒绿斋
作者：吴文垐
朝代：清
体裁：古风

窠石玲珑幽草风，枝枝梅叶凋秋红。斋旁冷艳聚雅玩，粉蕉绿卷沙帏中。香丝欲沉月一角，情染密云如竹合。半声寒雀解酲多，几盏嫩阴茶色活。佹成句读肠已枯，发秃指趼诗人孤。埋头十载不出户，满斋书味来相呼。
赋得秋菊有佳色
作者：吴文培
朝代：清

不与春花竞，能淩九月霜。幽姿含古韵，淡彩逗真香。仙客姿丹饵，高人佐绿觞。愿言持晚节，吾道寄柴桑。
闲居
作者：吴文培
朝代：清

闲居观物化，春禽逞新语。开轩绿阴稠，欣此夜来雨。清晨涉前溪，嘉卉满芳圃。临池羡鱼游，傍檐看燕乳。物各适其天，吾何局兹宇。春风沂水中，悠然得吾与。
谒金门 寄汉槎兄塞外 见《今词初集》、《瑶华集》、《词综》、《词雅》
作者：吴文柔
朝代：清

情恻恻。谁遣雁行南北。惨淡云迷关塞黑。那知春草色。细雨花飞绣陌。又是去年寒食。啼断子规无气力。欲归归未得。
长相思
作者：吴文柔
朝代：清

关山秋。故山秋。叶落宫槐起暮愁。新凉作意收。蓼花洲。荻花洲。分付蛩吟且暂休。断肠人倚楼。
入关马上作
作者：吴文溥
朝代：清

前山复后山，莽莽山头月。古人复今人，累累山下客。朔风当马嘶，征车夜中发。星河落人面，冰雪棱马骨。壁立上苍苍，鸡鸣关塞白。信宿骊山下，雨歇闻林鸠。虚岩韵幽籁，返照明高秋。韦公蕴真处，想见逍遥游。泉石余绮丽，衣冠邈巢由。胜事行已矣，空山我何求。九峻何巑岏，泾水注其麓。山风吹野色，霜草寒无绿。去鸟恋余晖，流云动疏木。当时祀脽上，佳气连黄屋。炎精飒已遥，神物代相属。郁郁松柏林，下有狐兔宿。立马意萧条，秋山问樵牧。太乙下深黑，雷霆驻虚空。有龙宅其湫，飞雨白日中。南游女娲谷，北上铜人原。荒冈翳丛楚，古阙生墟烟。山河美如此，人寿速若彼。去去且为欢，沽酒新丰市。无使明月来，照我空持杯。青青原上麦，乌鸢自相逐。我行苦朝饥，蔼然饱春绿。望云陟高丘，采芳下西麓。念我堂前圃，白华有余馥。愧彼循陔诗，徙倚回车毂。
入关马上作·其一
作者：吴文溥
朝代：清

前山复后山，莽莽山头月。古人复今人，累累山下客。朔风当马嘶，征车夜中发。星河落人面，冰雪棱马骨。壁立上苍苍，鸡鸣关塞白。
入关马上作·其三
作者：吴文溥
朝代：清

九峻何巑岏，泾水注其麓。山风吹野色，霜草寒无绿。去鸟恋余晖，流云动疏木。当时祀脽上，佳气连黄屋。炎精飒已遥，神物代相属。郁郁松柏林，下有狐兔宿。立马意萧条，秋山问樵牧。
入关马上作·其二
作者：吴文溥
朝代：清

信宿骊山下，雨歇闻林鸠。虚岩韵幽籁，返照明高秋。韦公蕴真处，想见逍遥游。泉石余绮丽，衣冠邈巢由。胜事行已矣，空山我何求。
入关马上作·其五
作者：吴文溥
朝代：清

青青原上麦，乌鸢自相逐。我行苦朝饥，蔼然饱春绿。望云陟高丘，采芳下西麓。念我堂前圃，白华有余馥。愧彼循陔诗，徙倚回车毂。
入关马上作·其四
作者：吴文溥
朝代：清

太乙下深黑，雷霆驻虚空。有龙宅其湫，飞雨白日中。南游女娲谷，北上铜人原。荒冈翳丛楚，古阙生墟烟。山河美如此，人寿速若彼。去去且为欢，沽酒新丰市。无使明月来，照我空持杯。
同海虞毛琼秀水王生登独秀峰访小颠上人
作者：吴文溥
朝代：清

看老青山色，云中一个僧。垂萝烟袅袅，落叶路层层。野院鸣秋磬，湖楼见夜镫。南屏最高处，明日待同登。诸子兴不浅，老夫情复深。松风凉扫榻，竹露静张琴。支许忘形契，宗雷入道心。回头岩际月，犹有未归禽。
同海虞毛琼秀水王生登独秀峰访小颠上人·其一
作者：吴文溥
朝代：清

看老青山色，云中一个僧。垂萝烟袅袅，落叶路层层。野院鸣秋磬，湖楼见夜镫。南屏最高处，明日待同登。
同海虞毛琼秀水王生登独秀峰访小颠上人·其二
作者：吴文溥
朝代：清

诸子兴不浅，老夫情复深。松风凉扫榻，竹露静张琴。支许忘形契，宗雷入道心。回头岩际月，犹有未归禽。
客游金陵过随园访袁太史
作者：吴文溥
朝代：清

旧是神仙职，群资大雅才。异书传岳渎，短梦到蓬莱。胜绝尘寰外，天然石室开。白云为留客，不放出山来。
故西川将军奎公林挽歌
作者：吴文溥
朝代：清

江盘邛笮西连徼，河绕昆仑北入秦。本意两军相犄角，岂期中路忽参辰。骠姚战伐飞腾在，仆射英雄涕泪新。自昔平羌功第一，不因外戚重亲臣。褒鄂弓刀动鬼神，丹青世世照麒麟。祁连山远冰霜古，蜀国风悲草木春。激烈肝肠为知己，摧颓岁月感斯人。百年天地谁长在，所恨飘飘未死身。
故西川将军奎公林挽歌·其一
作者：吴文溥
朝代：清

江盘邛笮西连徼，河绕昆仑北入秦。本意两军相犄角，岂期中路忽参辰。骠姚战伐飞腾在，仆射英雄涕泪新。自昔平羌功第一，不因外戚重亲臣。
故西川将军奎公林挽歌·其二
作者：吴文溥
朝代：清

褒鄂弓刀动鬼神，丹青世世照麒麟。祁连山远冰霜古，蜀国风悲草木春。激烈肝肠为知己，摧颓岁月感斯人。百年天地谁长在，所恨飘飘未死身。
春暮金陵寓舍书怀
作者：吴文溥
朝代：清

问讯青溪长板桥，到来花月旅魂销。美人短命青山老，草草春风过六朝。琅琊幕府倚天开，结绮临春旧绿苔。忙杀石头城下水，降帆才过战帆来。
春暮金陵寓舍书怀·其一
作者：吴文溥
朝代：清

问讯青溪长板桥，到来花月旅魂销。美人短命青山老，草草春风过六朝。
春暮金陵寓舍书怀·其二
作者：吴文溥
朝代：清

琅琊幕府倚天开，结绮临春旧绿苔。忙杀石头城下水，降帆才过战帆来。
甘泉山
作者：吴文溥
朝代：清

清辰策马暮留宿，尽日看山兴未足。崭岩路绝披蒙茸，百道山泉挂双目。忆昔避暑五月中，挠旃翠羽森溪谷。泠风飞落通天台，寒门云雾虚徘徊。马犀夜走金璧景，太古玉树高花开。泱漭神坛连紫极，七星北户招摇来。西京文章动王眷，武皇扈从皆仙才。长卿丽笔不曾赋，子云藻思嗟何暮。故知此物亦有数，独向苍崖问歧路。
登润州城楼
作者：吴文溥
朝代：清

满眼飞花作客愁，东风吹我上城楼。翻江白日春沙远，绕郭青山宿雾收。半壁金陵空虎气，数帆瓜步老渔舟。江蒲渚柳真无赖，送尽南朝绿未休。
短歌
作者：吴文溥
朝代：清

北走出雁门，西行渡临洮。问君何所往，饮马长城濠。旧隶羽林籍，新佐霍骠姚。长揖请论事，军门夜横刀。一麾入虏穴，义激天为高。飞鸟不敢下，边秋气萧条。安边主将略，汗血诸军劳。男儿重知己，慨然生死交。生死且不顾，论功徒尔曹。
越中秋晓
作者：吴文溥
朝代：清

木樨晚花香有无，鬓丝禅榻清秋徂。残月在门僧在竹，竹里琴声出茅屋。须臾众山喧鸟哢，雾洗千峰削寒玉。磐陀日出天地红，海水飞挂扶桑东。阴潭影倒龙蛇壁，古殿棱戛琅珰风。上山下山白云中，手挹沆瀣超鸿濛，他年有客来访我，赤城瀑布天台松。
阮将军宝刀歌
作者：吴文溥
朝代：清

将军伟然淮海豪，身长九尺腰带刀。读书万卷不得意，要扶鳌极抟鹏霄。天生奇材必有用，持戟殿前色飞动。名标宿卫莅亲军，出试戎韬历蛮洞。乃者红苗暗九溪，苗氛涨毒溪东西。夹岸旌旗天杳杳，万山鼓角声凄凄。将军手提三尺铁，夜半横行入虎穴。飞落空中霹雳声，白是刀光赤是血。五寨榛芜路已通，南山负嵎尚潜踪。尔时总制张经略，驰檄将军趋首功。将军突出间道口，矢石在前追在后。裹疮转战九死余，缒险梯空身不有。捷书申报大府来，枷杻赤立啼尘埃。力劝受降止尽杀，岂知骸骨半成灰。横坡老稚将不免，苦赖将军丐残喘。好生恶杀上帝心，忽以民命同鸡犬。至今九溪千万家，将军功德流无涯。试看当时宝刀在，英灵出匣生风沙。不见于公驷马吕虔佩，早卜他年子孙贵。公侯将相非偶然，义结仁深动天地。此刀杀人复活人，蛟龙气涵江海春。寄语人间报恩子，忽弃蝼蚁争麒麟。
青门观侯生舞双剑赠益都沈八丈歌
作者：吴文溥
朝代：清

侯生袖中两秋水，飞出芙蓉乱红紫。虚堂白日走精灵，夹电穿空血人眦。须臾一掷几千里，碧海无声老蛟死。座中苍髯七十翁，满酌金罍为生起。自言年少时，头角亦颇奇。弹棋与击剑，游戏无不知。云门山中有老屋，穆陵关南春草绿。千年猛虎射杀之，徒手向前拔箭镞。朝驰燕马问卢龙，夜脱吴钩舞鸲鹆。美人如花客如玉，往往哀丝间豪竹。分金呼管鲍，作赋邀邹枚。肝胆时因酒边露，笑口却向杯中开。闻道秦皇古碑在，兴酣独上琅琊台。当时搔首隘八极，未肯埋没随蒿莱。岂知如今意萧瑟，入蜀游秦计转拙。青门瓜落秋风多，白头看剑当悲歌。途穷景短奈老何，呜呼！途穷景短奈老何。
秋柳
作者：吴文炳
朝代：清

长短亭前万柳斜，不堪攀折寄天涯。悲凉关塞萧萧马，冷落江村点点鸦。荒草有情偏惹恨，夕阳何处更飞花。几声断续哀蝉曲，寒倚柴门处士家。
山居
作者：吴文镕
朝代：清

密树云深处，悠然小径通。藤萝宁障日，溪谷自呼风。得笋留僧共，探泉与客同。枝头听好鸟，相唤绿阴中。
忆母
作者：吴文镕
朝代：清

纺绩终无已，操家只此心。衣装多布素，钗饰少黄金。身老持闺训，工余诵女箴。恩施尤逮下，婢仆感逾深。
题黄芳谷至棠《黄鹤延秋图》
作者：吴文镕
朝代：清
体裁：古风

江空楼矗壮且陡，缩入生绡倩子久。画中几辈写诗人，叔度汪汪风雅首。登楼上挹骑鹤仙，遥向云中为拍手。浮邱结侣洪崖友，诗成百篇酒一斗。吟眸忽纵吟思深，睥睨尘寰皆下走。翩然已欲淩虚空，况复飒爽当秋风。蒲帆低曳天苍茫，雁行斜破烟冥濛。秋色涵来波渺渺，秋棱瘦出山重重。四围贮入虚窗间，一时得句恣豪雄。我来吹笛落梅里，披图急欲相追从。玉梯十丈拾级往，巨练一幅声流汹。对此鄙吝藉开拓，云梦八九吞诸胸。柔毫三寸一馋吻，且随诗虎与酒龙。
忆旧游
作者：吴斯洺
朝代：清

偶随骐骥过幽州，䠥？尘中赋倦游。不惯扫门称上客，只堪长揖谢通侯。一年羁旅生离恨，千里风烟上敝裘。幸有故山茅屋在，萧然长啸海天秋。
忆旧游
作者：吴斯洺
朝代：清

偶随骐骥过幽州，䠥𨇨尘中赋倦游。不惯扫门称上客，只堪长揖谢通侯。一年羁旅生离恨，千里风烟上敝裘。幸有故山茅屋在，萧然长啸海天秋。
忆旧游
作者：吴斯洺
朝代：清
体裁：七言律诗

偶随骐骥过幽州，蹩�尘中赋倦游。不惯扫门称上客，只堪长揖谢通侯。一年羁旅生离恨，千里风烟上敝裘。幸有故山茅屋在，萧然长啸海天秋。
游绿云洞
作者：吴时仕
朝代：清

巑岏翠巘俯苍波，洞口潆洄拥荔萝。岩邃造工施凿巧，景幽渔父占閒多。古今历阅英雄几，倏忽其如混沌何。开辟不应危栈旷，故增一座石弥陀。
同里中耆士登文选楼二首
作者：吴旸
朝代：清

昭明遗迹在，有客款禅扉。文藻垂千载，楼台空夕晖。但留题壁句，莫惜和人稀。伊昔栖迟地，年衰杖履违。梁代前星耀，鸾旂指石扉。丹黄披丙籍，草木被春晖。殿圮檐椽折，僧寒钟梵稀。诸公念芳躅，修葺愿毋违。
同里中耆士登文选楼二首·其一
作者：吴旸
朝代：清

昭明遗迹在，有客款禅扉。文藻垂千载，楼台空夕晖。但留题壁句，莫惜和人稀。伊昔栖迟地，年衰杖履违。
同里中耆士登文选楼二首·其二
作者：吴旸
朝代：清

梁代前星耀，鸾旂指石扉。丹黄披丙籍，草木被春晖。殿圮檐椽折，僧寒钟梵稀。诸公念芳躅，修葺愿毋违。
润臣将之官武林绣山饯之于公邸同人分韵赋诗并乞吴君冠英绘图以纪得惜字
作者：吴昆田
朝代：清

杯酒欲为欢，离怀那可释。识面三十年，始自相公宅。立雪依山阳，函丈联讲席。五载中书省，出入同左掖。仕宦先气节，交游岂形迹。兄事重增羞，师资实怀益。借书经仇校，催诗急逋索。每从问掌故，星斗信手摘。有时出郊原，并辔振轻策。郁葱树森栝，突兀塔立石。回头见苍鹿，病卧傍木栅。叹此山林姿，轻作风尘客。沽饱上市楼，明镫照霜夕。更深不言去，往往遭眼白。清寒启深堂，户大众辟易。一斗不盈？，春色明琥珀。行乐爱及时，忧来忽相迫。将母我南归，泣血目空赤。君则胡为者，暂脱薇垣籍。风起榑桑阴，雾涨波斯舶。城郭付苍茫，何处王乔舄。陟岵惊心神，填海駴魂魄。相见两无言，中情永脉脉。长沙冬月书，高堂幸清适。禄养岂易谋，欢承庶无斁。武林好湖山，诗人所共癖。春雨米家船，秋风谢公屐。矫首五云中，天涯傥咫尺。主宾各缱绻，悲愁杂笑剧。且复拌一醉，此日足可惜。
润臣将之官武林绣山饯之于公邸同人分韵赋诗并乞吴君冠英绘图以纪得惜字
作者：吴昆田
朝代：清
体裁：古风

杯酒欲为欢，离怀那可释。识面三十年，始自相公宅。立雪依山阳，函丈联讲席。五载中书省，出入同左掖。仕宦先气节，交游岂形迹。兄事重增羞，师资实怀益。借书经仇校，催诗急逋索。每从问掌故，星斗信手摘。有时出郊原，并辔振轻策。郁葱树森栝，突兀塔立石。回头见苍鹿，病卧傍木栅。叹此山林姿，轻作风尘客。沽饱上市楼，明镫照霜夕。更深不言去，往往遭眼白。清寒启深堂，户大众辟易。一斗不盈�，春色明琥珀。行乐爱及时，忧来忽相迫。将母我南归，泣血目空赤。君则胡为者，暂脱薇垣籍。风起榑桑阴，雾涨波斯舶。城郭付苍茫，何处王乔舄。陟岵惊心神，填海駴魂魄。相见两无言，中情永脉脉。长沙冬月书，高堂幸清适。禄养岂易谋，欢承庶无斁。武林好湖山，诗人所共癖。春雨米家船，秋风谢公屐。矫首五云中，天涯傥咫尺。主宾各缱绻，悲愁杂笑剧。且复拌一醉，此日足可惜。
润臣将之官武林绣山饯之于公邸同人分韵赋诗并乞吴君冠英绘图以纪得惜字
作者：吴昆田
朝代：清

杯酒欲为欢，离怀那可释。识面三十年，始自相公宅。立雪依山阳，函丈联讲席。五载中书省，出入同左掖。仕宦先气节，交游岂形迹。兄事重增羞，师资实怀益。借书经仇校，催诗急逋索。每从问掌故，星斗信手摘。有时出郊原，并辔振轻策。郁葱树森栝，突兀塔立石。回头见苍鹿，病卧傍木栅。叹此山林姿，轻作风尘客。沽饱上市楼，明镫照霜夕。更深不言去，往往遭眼白。清寒启深堂，户大众辟易。一斗不盈𦨻，春色明琥珀。行乐爱及时，忧来忽相迫。将母我南归，泣血目空赤。君则胡为者，暂脱薇垣籍。风起榑桑阴，雾涨波斯舶。城郭付苍茫，何处王乔舄。陟岵惊心神，填海駴魂魄。相见两无言，中情永脉脉。长沙冬月书，高堂幸清适。禄养岂易谋，欢承庶无斁。武林好湖山，诗人所共癖。春雨米家船，秋风谢公屐。矫首五云中，天涯傥咫尺。主宾各缱绻，悲愁杂笑剧。且复拌一醉，此日足可惜。
纪梦
作者：吴昆田
朝代：清

驱车出我里，周道方倭迟。半涂怅阻绝，舍车行委蛇。忽然入广厦，碧树交阶墀。转转得湫隘，荒岁不可治。就中一仄径，仰首山嵚巇。沿缘升其顶，怪石愁伏狮。下视浊浪高，风帆莽东驰。北流界一线，水色清涟漪。号咷出水底，入耳心惊疑。旁有二士语，落漈固如斯。深渊万万丈，一羽沈若遗。堕落果何代，终古声在兹。闻之增叹惋，却立神为疲。打窗夜雨急，蛩响徒伤悲。
苏州吊徐庄悯公
作者：吴昆田
朝代：清

系缆城边瓦砾堆，当年歌舞锦帆开。仓皇揖盗谁流毒，慷慨临戎必倚才。早有豺狼酣卧榻，竟看麋鹿上层台。尚留一死垂青史，西市何人亦可哀。
挽某君联
作者：吴昌硕
朝代：清
体裁：联

画笔千秋名，汉石隋泥同不朽；临风百回哭，水痕墨气失知音。
自题生圹联
作者：吴昌硕
朝代：清
体裁：联

山水佳处有三官谷；子孙守之为万石家。
自题联
作者：吴昌硕
朝代：清
体裁：联

龙两耳，夔一足；缶无咎，石敢当。
贺潘飞声寿联
作者：吴昌硕
朝代：清
体裁：联

以游抒壮志；将寿补蹉跎。
贺潘飞声寿联
作者：吴昌硕
朝代：清
体裁：联

公是乐天，康糜用永；贤惟高允，大鹿来求。
赠金武祥联
作者：吴昌硕
朝代：清
体裁：联

冰井诗题箧中集；云林词和江南春。
题天竹如花图
作者：吴昌硕
朝代：清
体裁：七言绝句

岁寒松柏未全凋，天竹如花慰寂寥。老石一拳天位置，昆仑奴子侍红绡。
题沈石友藏玉溪生像砚
作者：吴昌硕
朝代：清

包山妙笔摹玉溪，端石砚刻神仙姿。沈郎得之日临池，雪窗更和无题诗。
读两汉书杂咏
作者：吴昌荣
朝代：清

沙中偶语坐斜曛，雍齿侯封解众纷。却忘焚身功第一，黄金未铸纪将军。直言悟主表孤忠，白首为郎将略雄。每饭何须思钜鹿，忘教魏尚老云中。
读两汉书杂咏·其一
作者：吴昌荣
朝代：清

沙中偶语坐斜曛，雍齿侯封解众纷。却忘焚身功第一，黄金未铸纪将军。
读两汉书杂咏·其二
作者：吴昌荣
朝代：清

直言悟主表孤忠，白首为郎将略雄。每饭何须思钜鹿，忘教魏尚老云中。
寄怀林雪村方伯
作者：吴春樵
朝代：清

竹箪凉深夜睡迟，画堂偏忆虎头痴。白团扇上秋云句，冷雨残宵自写诗。
题大兄别业
作者：吴晋
朝代：清
体裁：七言绝句

阿兄买断墙东地，蝶舞花深署以庵。梦叶池塘来小弟，坐消秋暑抵精蓝。
祝和斋陈先生五十五
作者：吴景中
朝代：清

奎躔碧汉聚星辉，喜祝椿龄入绛帏。恰值瓜期甘欲荐，更逢桃熟雨添肥。金风涤暑开华宴，玉律鸣秋烂綵衣。大衍于今才晋五，刚陵比寿自巍巍。
祝握卿陈先生五十四
作者：吴景中
朝代：清

衍数添筹又四春，彤弧高挂醉良辰。德星瑞应传贤裔，寿考休徵见老人。四序孟秋逢月庆，三元中气蕴天真。从兹万景澄清日，争看华堂舞綵频。
祝陈握卿五十初度
作者：吴景中
朝代：清

五十欣符大衍年，如君风度正超然。缑山乘鹤吹笙曲，瑶岛飞鸾舞绮筵。好把诗章传海内，长携樽酒醉花前。称觞戏綵皆麟凤，消受蓬莱第一仙。
婉娈草堂怀古
作者：吴景延
朝代：清

一径入昆麓，烟树郁苍苍。黄耳冢已没，白驹泉亦荒。仿佛碧云深，当年读书堂。知几惜不早，贾祸在文章。徒令婉娈影，高台变凄凉。荒丘莽丛樾，古屋剩枯篁。俯仰馀太息，一声鹤唳长。
咏谢文节琴
作者：吴景潮
朝代：清
体裁：七言律诗

南渡官家事事非，抱琴人已变麻衣。催来江上潮无信，弹向冬青叶乱飞。朱鸟罢歌皋羽泣，黄冠相饯水云归。只应一例沧溟外，同调西山赋采薇。
妙严庵即事
作者：吴晴
朝代：清

晴轩高卧起，看竹叶才舒。云意闲于我，池深乐在鱼。老僧茶供肃，山客柬来疏。渐喜无人过，终朝可读书。
和振西赠王将军紫厓三首
作者：吴暻
朝代：清

九尺须眉七十身，眼中遗老更何人？将军竞病诗无敌，弟子丹青笔有神。谈笑尚能开霹雳，太平不复画麒麟。酒酣拔剑听君语，为感穷途意自亲。玉殿风流讲席重，故山归去拂尘容。门生为致荒厨菜，禅客同寻旧院松。梦后庄周从笑鴳，书成扬子解嘲龙。欧阳筋力犹强健，不羡扶携手一筇。著书不复为穷愁，独乐园林散百忧。人乍抛残尘海梦，天教管领太湖秋。槎形东第奇章石，钓具南江鲁望舟。从此终身巢许稳，风光真拟洛滨游。
和振西赠王将军紫厓三首·其一
作者：吴暻
朝代：清

九尺须眉七十身，眼中遗老更何人？将军竞病诗无敌，弟子丹青笔有神。谈笑尚能开霹雳，太平不复画麒麟。酒酣拔剑听君语，为感穷途意自亲。
和振西赠王将军紫厓三首·其三
作者：吴暻
朝代：清

著书不复为穷愁，独乐园林散百忧。人乍抛残尘海梦，天教管领太湖秋。槎形东第奇章石，钓具南江鲁望舟。从此终身巢许稳，风光真拟洛滨游。
和振西赠王将军紫厓三首·其二
作者：吴暻
朝代：清

玉殿风流讲席重，故山归去拂尘容。门生为致荒厨菜，禅客同寻旧院松。梦后庄周从笑鴳，书成扬子解嘲龙。欧阳筋力犹强健，不羡扶携手一筇。
咏野航斋前所蓄白鹭雏
作者：吴暻
朝代：清

少小烟波掠苇丛，霜衣曾伴杜陵翁。宁贪金阙三霄露，却背江湖万里风。静看梳翎添槛碧，有时翘足映花红。舍人宅里相怜惜，生长俱同水国中。
奉和座主东海公山居
作者：吴暻
朝代：清

东观西垣按部居，牙签万轴载牛车。集贤手笔词头重，元祐文章丛目初。白发乞湖狂道士，青山思颍老尚书。闭门碧草闲秋色，独把遗编恣猎渔。
席上赠张稚昭二首
作者：吴暻
朝代：清

相府莲歌乐府春，清尊檀板话穷尘。谁传天宝凄凉曲，柳市当年旧玉人。花前月底奏新声，梦断昭华玉殿尘。记得云间歌第一，贞元朝士已无人。
席上赠张稚昭二首·其一
作者：吴暻
朝代：清

相府莲歌乐府春，清尊檀板话穷尘。谁传天宝凄凉曲，柳市当年旧玉人。
席上赠张稚昭二首·其二
作者：吴暻
朝代：清

花前月底奏新声，梦断昭华玉殿尘。记得云间歌第一，贞元朝士已无人。
礼部观乐歌
作者：吴暻
朝代：清

黄花十月罢冬狩，天门万乘争飞扬。朱鞲侧目海青倦，鹰人夜闭天鹅房。大庖充盈从臣醉，紫驼出釜烧黄羊。由兹三冬例修宴，玉阶奔走仪曹郎。数人执旄导且立，中权后劲参颜行。三声觱栗摐鼓动，松山千骑骄腾骧。飙如陷陈蔽原野，欢如获丑献庙廊。虎臣稽首秬卣赐，绿沈赤葆交旗枪。须臾参差手技入，高丽筋斗各斗强。锦靴绛帓往来便，翻身如电摇朱光。花罂头戴口衔竹，翻覆不坠声铿锵。清商别部更前奏，曲终为乐歌泱泱。公卿揎袖起且舞，银貂垂手纷低昂。回旋顿挫巧伸缩，睥睨惊座须眉张。君不见太平天子盛明德，合欢舞乐登于堂。以雅以南不僣籥，朱离韎任都陈将。何如今日四海一，优昙花下披云章。春官档子拜手纪，治世之乐谁相方。
锦峰晚眺
作者：吴暻
朝代：清

迭嶂层层翠欲流，剑门高劈乱山头。堤间野絮蒙归马，墙外花枝入废楼。碧岸轻烟桃叶暝，朱栏细雨柳丝柔。东风绿尽江南草，啼断莺声不放愁。
题徐太仆遗像
作者：吴暻
朝代：清

金珰祸国叹荆榛，只为须眉不计身。四海清流真直节，五朝旧德老遗民。独先元礼弹常侍，共幸林宗免党人。画像吴中前事在，团溪好写白纱巾。
题顾亭林遗集和汪安公编修
作者：吴暻
朝代：清

野哭东风学采薇，累臣白首尚单衣。江山有恨忧天醉，草木无情长地肥。避吏赵岐谁共语，离家王粲不思归。只馀帷盖兰台旧，万卷凄凉辨是非。
春初渡江
作者：吴曦
朝代：清

雨后临江岸，远山云渐开。江长孤鹜去，洲迥数帆回。吊古悲荒垒，吟香折野梅。客游方意惬，歧路尚徘徊。
鸡峰山
作者：吴曰南
朝代：清

鼎柱益门姜水东。峰峰不与众峰同。十千烟火浮云外，百二河山望眼中。南顿何年留胜迹，西雍此日话雄风。钟声遥度山椒里，犹似雊音满太空。
多丽·桂花下作
作者：吴曹直
朝代：清

嫩凉天，西风吹遍郊原。正楼头、一声长笛，泬寥秋气堪怜。渐芳洲、飘残黄叶，更曲沼、凋尽红莲。秉烛心期，支筇意兴，恰逢丛桂吐华研。小山畔，凌霜挺秀，翠荫复来圆。还证取、香闻鼻观，无隐真禅。对清尊、浅斟低咏，待看月影婵娟。近露华、沾衣欲湿，奈蛩语，当户争传。知道明年，重逢此日，萍踪飘转在谁边。多应向，山程水驿，茸帽控丝鞭。花如织、盛筵难再，也合潸然。
金缕曲·蛟桥月夜
作者：吴曹直
朝代：清

横压双溪转。记相传、赤乌年代，斯桥初建。罨画云山佳丽甚，正是六朝阳羡。其下有，流澌清浅。夹岸红楼灯火夜，恰如霜、古月当头现。想曾照，国山县。星霜忽易寒芦卷。认空潭、老蛟潜处，沧桑几变。百怪鱼龙消匿尽，冷落孝候祠殿。只皓魄，依然一片。照彻兴衰同逝水，更照来、虹影澄如练。圆似镜，挂波面。
挽张之洞联
作者：吴曾勤
朝代：清
体裁：联

立德立功立言，古称不朽；保国保教保种，公谓其难。
咏古六截摅感
作者：吴曾徯
朝代：清

荐枕殷勤梦岂真，此生争奈负前因。多才子建浑无赖，漫托川神赋感甄。相留小住幸奇逢，忽动尘心意转慵。恨煞天台轻一别，再来何处觅仙踪。重访柴门杳莫开，桃花人面首频回。题诗崔护空惆怅，为底今朝始一来。青青垂柳旧条长，问讯章台几断肠。怎奈任人攀折去，负心终竟是韩郎。水嬉张处识婵娟，记取寻春订夙缘。子满阴成来已晚，恼他负约杜樊川。驿邸留书枉咄嗟，容华咫尺渺天涯。恰怜肝胆深披处，忙到人间古押衙。
哭亡友陈君狱仙一首
作者：吴曾徯
朝代：清

丈夫谁不死，一死竟何名。麡角非时出，鸿毛落地轻。豪疑湖海气，交乏劝规情。春草茫茫绿，无端哭贾生。
大风上陶然亭和壁间韵四章
作者：吴曾徯
朝代：清

尘界何人悟太空，飞鸿回首影匆匆。三千归路愁吟里，九十春光客梦中。黯淡黄沙昏落照，萧骚绿苇战遥风。閒亭借此聊清睡，一任回来鬓发蓬。谁将献馘戢鸮音，赤县纷纭竟陆沉。焰助抱薪宁有济，危嬉巢幕亦何心。颇奢倘在终存赵，韩岳无功待款金。愧煞迂生虚寸补，杞人忧泪却难禁。忍听离亭唱渭城，一鞭掉首任行行。石痴曾上青山化，鸟怨终填碧海平。醉酒记来金谷苑，题诗愁绝玉溪生。短宵欹枕思谁觉，又看萧窗曙色明。苦吟漫说学阴伺，人海沉沦万辈过。牛马指呼从世便，虫鸡得失定谁多。西山望断苍茫影，燕市听残慷慨歌。二十馀年真一梦，浪游那复计蹉跎。
大风上陶然亭和壁间韵四章·其一
作者：吴曾徯
朝代：清

尘界何人悟太空，飞鸿回首影匆匆。三千归路愁吟里，九十春光客梦中。黯淡黄沙昏落照，萧骚绿苇战遥风。閒亭借此聊清睡，一任回来鬓发蓬。
大风上陶然亭和壁间韵四章·其三
作者：吴曾徯
朝代：清

忍听离亭唱渭城，一鞭掉首任行行。石痴曾上青山化，鸟怨终填碧海平。醉酒记来金谷苑，题诗愁绝玉溪生。短宵欹枕思谁觉，又看萧窗曙色明。
大风上陶然亭和壁间韵四章·其二
作者：吴曾徯
朝代：清

谁将献馘戢鸮音，赤县纷纭竟陆沉。焰助抱薪宁有济，危嬉巢幕亦何心。颇奢倘在终存赵，韩岳无功待款金。愧煞迂生虚寸补，杞人忧泪却难禁。
大风上陶然亭和壁间韵四章·其四
作者：吴曾徯
朝代：清

苦吟漫说学阴伺，人海沉沦万辈过。牛马指呼从世便，虫鸡得失定谁多。西山望断苍茫影，燕市听残慷慨歌。二十馀年真一梦，浪游那复计蹉跎。
寄东京陈君肇阶二首
作者：吴曾徯
朝代：清

管鲍今何处，陈雷事岂无。不知枯菀异，惟见性情孚。让避延陵地，危存赵氏孤。故乡深仰止，威凤在高梧。负笈留三岛，垂纶爱五湖。巫山别神女，东海得麻姑。春草难忘汝，樱花合笑吾。锦江归不得，只是畏城狐。
寄东京陈君肇阶二首·其一
作者：吴曾徯
朝代：清

管鲍今何处，陈雷事岂无。不知枯菀异，惟见性情孚。让避延陵地，危存赵氏孤。故乡深仰止，威凤在高梧。
寄东京陈君肇阶二首·其二
作者：吴曾徯
朝代：清

负笈留三岛，垂纶爱五湖。巫山别神女，东海得麻姑。春草难忘汝，樱花合笑吾。锦江归不得，只是畏城狐。
怀北京曹湘蘅君二首
作者：吴曾徯
朝代：清

射水通龙蟒，岷山起凤麟。治才须贾谊，首辅待曹真。云汉雕盘势，幽并骥绝尘。京华花满眼，莫恋锦江春。枢府新参事，江湖旧逐臣。不知穷达异，惟见性情真。搅辔忧诸夏，垂纶爱富春。间关书剑老，江汉未归人。
怀北京曹湘蘅君二首·其一
作者：吴曾徯
朝代：清

射水通龙蟒，岷山起凤麟。治才须贾谊，首辅待曹真。云汉雕盘势，幽并骥绝尘。京华花满眼，莫恋锦江春。
怀北京曹湘蘅君二首·其二
作者：吴曾徯
朝代：清

枢府新参事，江湖旧逐臣。不知穷达异，惟见性情真。搅辔忧诸夏，垂纶爱富春。间关书剑老，江汉未归人。
思亡友李生玉书二首
作者：吴曾徯
朝代：清

风劲雕逾健，途危骥不羁。归魂随使节，血雨捲灵旗。悍将多亡命，行人未失辞。郦生今不死，地下有相知。痛挂延陵剑，徒归旧馆骖。轶群空冀北，遗恨在滇南。母老生无养，家贫死不甘。惟余吴季子，涕泪落江潭。
思亡友李生玉书二首·其一
作者：吴曾徯
朝代：清

风劲雕逾健，途危骥不羁。归魂随使节，血雨捲灵旗。悍将多亡命，行人未失辞。郦生今不死，地下有相知。
思亡友李生玉书二首·其二
作者：吴曾徯
朝代：清

痛挂延陵剑，徒归旧馆骖。轶群空冀北，遗恨在滇南。母老生无养，家贫死不甘。惟余吴季子，涕泪落江潭。
思故乡亡友韦君泳波不已作诗一首以志恸
作者：吴曾徯
朝代：清

桐死飞么凤，松枯误鹤雏。落花春黯淡，宿草墓荒芜。时论疑无鬼，交情负托孤。十年真一梦，遗恨满江湖。
汉皋寄东京雷生眉生二首
作者：吴曾徯
朝代：清

太华终南秀，神龙野鹤姿。四川曾叱驭，东海竟探骊。雅量周瑜器，雄才鲁肃知。轻肥竞年少，相贵笑群儿。黾勉攻农学，归来奠国基。边荒屯恳策，耕战霸王师。治术穷三岛，雄心拓四夷。哀歌人拊髀，自觉负襟期。
汉皋寄东京雷生眉生二首·其一
作者：吴曾徯
朝代：清

太华终南秀，神龙野鹤姿。四川曾叱驭，东海竟探骊。雅量周瑜器，雄才鲁肃知。轻肥竞年少，相贵笑群儿。
汉皋寄东京雷生眉生二首·其二
作者：吴曾徯
朝代：清

黾勉攻农学，归来奠国基。边荒屯恳策，耕战霸王师。治术穷三岛，雄心拓四夷。哀歌人拊髀，自觉负襟期。
汉皋寄怀沪上阿姨胡子贞作
作者：吴曾徯
朝代：清

黄鹄摩燕云，失雄自朔北。南翔哺雏凤，蔚成毛五色。吾家有孀姨，秉心本渊塞。藐孤芜我妻，半生瘁心力。茕茕吊形影，嗷嗷受卵翼。黄金手挥尽，明珠光难匿。艳色人间重，蛾眉世所惑。群盗势汹汹，将欲掠弱息。力作障风幡，手刃劫花贼。芙蓉出污泥，依然亭亭植。卓哉女专诸，风尘赏奇特。射屏赘李渊，逐臣怜苏轼。自惭归无家，何以堪倾国。蛟龙失云雨，鸾凤困枳棘。累他巾帼雄，藜羹不糁食。女杰岂可负，佳人难再得。仗策走江汉，冀得效一职。珠还合浦中，人归锦江侧。惜无虬髯知，空有昆崙忆。书剑仍飘零，风烈想闺阁。令女厉贞操，庄姜美正直。女界有仪型，庶为天下则。
汉皋寄绵竹萧生直风二首
作者：吴曾徯
朝代：清

射水潜神物，风云会有期。此邦多将相，何日卜熊罴。莫副林宗望，深惭徐孺知。苍茫泣歧路，江汉未归时。有子尊陶母，留宾忆范逵。龙津雷焕剑，虎旅晋公麾。海击鹏抟远，云垂鸟势卑。弦高今已矣，无复梦皋夔。
汉皋寄绵竹萧生直风二首·其一
作者：吴曾徯
朝代：清

射水潜神物，风云会有期。此邦多将相，何日卜熊罴。莫副林宗望，深惭徐孺知。苍茫泣歧路，江汉未归时。
汉皋寄绵竹萧生直风二首·其二
作者：吴曾徯
朝代：清

有子尊陶母，留宾忆范逵。龙津雷焕剑，虎旅晋公麾。海击鹏抟远，云垂鸟势卑。弦高今已矣，无复梦皋夔。
汉皋寄萧君公弼二首
作者：吴曾徯
朝代：清

不见萧君久，披书得寄诗。龙泉仍敛匣，鱼水未逢时。贾谊吴公赏，梁鸿孟女知。耦耕人去后，无复案齐眉。江汉风尘客，平生负所期。北燕空叱驭，东海失探骊。慷慨终军气，深长陆逊思。伫看神物变，云雨会天池。
汉皋寄萧君公弼二首·其一
作者：吴曾徯
朝代：清

不见萧君久，披书得寄诗。龙泉仍敛匣，鱼水未逢时。贾谊吴公赏，梁鸿孟女知。耦耕人去后，无复案齐眉。
汉皋寄萧君公弼二首·其二
作者：吴曾徯
朝代：清

江汉风尘客，平生负所期。北燕空叱驭，东海失探骊。慷慨终军气，深长陆逊思。伫看神物变，云雨会天池。
汉皋怀卢君子鹤二首
作者：吴曾徯
朝代：清

楷模当时重，参军有秘书。筹边唐节度，喻蜀汉相如。剑阁重关启，春营细柳疏。嘉陵风鹤静，山翠扑蓬庐。妻子时相过，家山赋遂初。传经仍马郑，司法旧张于。燕市曾羁骥，鳣堂可梦鱼。问关江汉日，自学故人疏。
汉皋怀卢君子鹤二首·其一
作者：吴曾徯
朝代：清

楷模当时重，参军有秘书。筹边唐节度，喻蜀汉相如。剑阁重关启，春营细柳疏。嘉陵风鹤静，山翠扑蓬庐。
汉皋怀卢君子鹤二首·其二
作者：吴曾徯
朝代：清

妻子时相过，家山赋遂初。传经仍马郑，司法旧张于。燕市曾羁骥，鳣堂可梦鱼。问关江汉日，自学故人疏。
汉皋思爱女福官作寄沪上
作者：吴曾徯
朝代：清

东南佳山水，姑苏得八九。吴江清淑气，蔚为凤麟薮。爱女仅八龄，生时文在手。眉语逗犀心，美容夺螓首。母授千字文，琅琅皆上口。秀外而慧中，怀琼兼佩玖。慰我伯道悲，喜嗣中郎后。吾家千里驹，巾帼得未有。同车加诸胶，同席依我肘。起早朝问寝，归迟夜相守。承欢胜儿郎，不复离左右。愧我罹涸辙，风尘事奔走。去时女送爷，江禽啼绿柳。今日爷思女，池花开红藕。开关历春夏，沪汉隔牛斗。皎月出晴川，青天净无垢。此情当此夕，浇愁藉歌酒。腰细楚女轻，利屣湘娥丑。何如我娇见，翘然世无偶。问渠何为然，精华蕴郁久。体泉源自洁，灵芝根独厚。山泽生龙蛇，是女有是母。
赠冯君翼之
作者：吴曾徯
朝代：清

国士当朝器，将军大树家。济川才不世，蕴玉璞无华。头哭栾公义，孤存赵氏嘉。归燕曾阻我，蓟北有龙蛇。
送缪啸仙出都四首
作者：吴曾徯
朝代：清

不忍离君忍送君，归心我亦逐飞云。燕歌慷慨千觞劝，鸿影东西一霎分。等是穷途伤阮籍，更谁直谏重刘蕡。生涯潦倒知何极，只合从今笔砚焚。蹉跎往事岁华侵，同病堪怜负素心。两月缘从人海聚，十年交向客途深。愁多合醉醪千日，义重还珍诺百金。此去君休嗟计左，陔兰好续广微吟。辟门盛典叹虚縻，五百年来积习疲。变法千言陈北阙，持平一疏赖南皮。杞人枉自忧天堕，杨子空教泣路歧。合让趋风多少客，云霄衮衮共扬眉。黄金斗粟价偏嬴，乡信遥传客梦惊。鼠窃屡闻横小丑，鸿嗷漫说账常平。膏朘嫠纬虚宵织，劫兆儒冠窘笔耕。淹滞诚非归亦拙，人间何地著迂生。
送缪啸仙出都四首·其一
作者：吴曾徯
朝代：清

不忍离君忍送君，归心我亦逐飞云。燕歌慷慨千觞劝，鸿影东西一霎分。等是穷途伤阮籍，更谁直谏重刘蕡。生涯潦倒知何极，只合从今笔砚焚。
送缪啸仙出都四首·其三
作者：吴曾徯
朝代：清

辟门盛典叹虚縻，五百年来积习疲。变法千言陈北阙，持平一疏赖南皮。杞人枉自忧天堕，杨子空教泣路歧。合让趋风多少客，云霄衮衮共扬眉。
送缪啸仙出都四首·其二
作者：吴曾徯
朝代：清

蹉跎往事岁华侵，同病堪怜负素心。两月缘从人海聚，十年交向客途深。愁多合醉醪千日，义重还珍诺百金。此去君休嗟计左，陔兰好续广微吟。
送缪啸仙出都四首·其四
作者：吴曾徯
朝代：清

黄金斗粟价偏嬴，乡信遥传客梦惊。鼠窃屡闻横小丑，鸿嗷漫说账常平。膏朘嫠纬虚宵织，劫兆儒冠窘笔耕。淹滞诚非归亦拙，人间何地著迂生。
长安
作者：吴曾徯
朝代：清

凄绝长安万户砧，朔风凉信上衣襟。穷愁维翰空磨铁，卧病相如早罢琴。梦逐春遥牵半载，日随年永滞分阴。更憎秋雨无聊甚，点滴分明碎客心。
闻冯君翼之葬故友魏君云泉于北京彰义门外寄诗哭之
作者：吴曾徯
朝代：清

顷闻冯义士，葬友禁城西。碧血秋燐活，青山杜宇啼。十年孤寄子，九死故人妻。月夜南飞鹊，无枝何处栖。
闻卢君伯垠冤系京狱作诗吊之
作者：吴曾徯
朝代：清

鲁狱囚公冶，梁都走范雎。艰贞随乱世，忧辱况同时。旧梦迎桃叶，新愁系柳枝。何年人并辔，春色逐归骑。
闻杨君叔尧系渝狱作诗唁之
作者：吴曾徯
朝代：清

孤鼠凭城社，豺狼伏路歧。四方嗟靡骋，万里欲何之。蓟北山青处，江南草绿时。白驹维不住，春色促归期。
首夏留滞都门感赋二首
作者：吴曾徯
朝代：清

落魄游踪愿两违，九旬韶景霎时归。团栾妒煞银华镜，宛转歌残金缕衣。计日漫占龙虎近，望云频怨雁鸿稀。茧丝吐尽春蚕缚，回首当初念念非。幻梦邯郸又一场，飘零零剑竟何方。芳春似客匆匆杳，清昼和愁细细长。衔石恨徒传帝女，补天力漫仗娲皇。定知暗滴空阶泪，化作秋花也断肠。
首夏留滞都门感赋二首·其一
作者：吴曾徯
朝代：清

落魄游踪愿两违，九旬韶景霎时归。团栾妒煞银华镜，宛转歌残金缕衣。计日漫占龙虎近，望云频怨雁鸿稀。茧丝吐尽春蚕缚，回首当初念念非。
首夏留滞都门感赋二首·其二
作者：吴曾徯
朝代：清

幻梦邯郸又一场，飘零零剑竟何方。芳春似客匆匆杳，清昼和愁细细长。衔石恨徒传帝女，补天力漫仗娲皇。定知暗滴空阶泪，化作秋花也断肠。
平原咏东方曼倩
作者：吴曾贯
朝代：清

先生古贤豪，和风师柳下。大隐在朝廷，区区陋岩野。夭矫云中龙，胸怀相吞泻。晦迹托神仙，游戏亦聊且。焉有旷达人，妄想长生者。试观诫予诗，庭训斯无假。
杜家庙古梓行
作者：吴曾贯
朝代：清

杜家庙前古梓树，阅历岁年不知数。直从崖底出崖巅，偃蹇轮囷踞当路。黛色千寻撑碧空，苍皮百尺磨青铜。宵来蓦地作雷雨，知是枝叶摇天风。川岳钟灵生奇杰，千百万中得其一。何意双龙此蜿蜒，短长大小相俦匹。其上闻有神灵栖，云旂飘瞥雾马嘶。枌榆父老勤作社，神箫巫鼓相挨挤。间言仁庙南巡事，鸾皇发声著神异。至今铁牌题识明，康熙三十八年铸。乃知人物贵负奇，遭逢不计早与迟。此树托根几百载，始得躬逢敕护时。又知持地慎毋苟，寄托乾坤期不朽。假令野火得烧空，焉得长翘行客首。徘徊瞻望一咨嗟，灵气郁郁生枝丫。丞相柏生锦官宅，窦氏桂老燕山家。力支大厦诚能荷，莫向风尘愁坎坷。却怜生长匠石门，材不材间犹剩我。
杜家庙古梓行
作者：吴曾贯
朝代：清
体裁：古风

杜家庙前古梓树，阅历岁年不知数。直从崖底出崖巅，偃蹇轮囷踞当路。黛色千寻撑碧空，苍皮百尺磨青铜。宵来蓦地作雷雨，知是枝叶摇天风。川岳钟灵生奇杰，千百万中得其一。何意双龙此蜿蜒，短长大小相俦匹。其上闻有神灵栖，云旂飘瞥雾马嘶。枌榆父老勤作社，神箫巫鼓相挨挤。间言仁庙南巡事，鸾皇发声著神异。至今铁牌题识明，康熙三十八年铸。乃知人物贵负奇，遭逢不计早与迟。此树托根几百载，始得躬逢敕护时。又知持地慎毋苟，寄托乾坤期不朽。假令野火得烧空，焉得长翘行客首。徘徊瞻望一咨嗟，灵气郁郁生枝桠。丞相柏生锦官宅，窦氏桂老燕山家。力支大厦诚能荷，莫向风尘愁坎坷。却怜生长匠石门，材不材间犹剩我。
涿州
作者：吴曾贯
朝代：清

天意开刀剑，皇风肇冕旒。至今过涿鹿，终古怨蚩尤。慷慨寻遗迹，苍茫感素秋。羡他五陵客，生近帝王州。
满江红
作者：吴朏
朝代：清
体裁：词

雨抹荷池，添艳了、闹红稠绿。更带着、牵鱼藻鉴，浮波凫玉。榴朵辞枝焚碧藓，蝉声送远翻新曲。向幽轩、一枕梦惊回，风敲竹。丝雨霁，轻凉足；残照短，纤红续。渐云遮津口，烟黏山麓。凉月照人心似水，此身拟向清虚蹴。记广寒、庭畔素衣中，曾相熟。
艳曲二首·其一
作者：吴朏
朝代：清
体裁：古风

金屋暖长春，兰阶人似月。但愿如月圆，不愿如月缺。
艳曲二首·其二
作者：吴朏
朝代：清
体裁：古风

赠妾紫金环，遗郎白玉玦。郎恩环不解，妾心玉比洁。
远眺
作者：吴朏
朝代：清
体裁：七言律诗

秋光潇洒散平湖，水白沙清浴野凫。近渚风多残叶落，远山雨过野云孤。閒将静阁供凭眺，淡取疏烟入画图。夕阳渐低村树隐，银蟾一点漏疏梧。
采莲曲
作者：吴朏
朝代：清
体裁：五言绝句

弱柳系游骢，丛花映娇面。郎佩紫纹囊，侬从扇底见。
减字木兰花·舟次见桃枣怀月陵
作者：吴本嵩
朝代：清

蓬莱赤枣，此行只为游仙好。度索甜桃，差与莼鲈一解嘲。工书嗜酒，老子庄周称益友。臣与安期，侍宴西王忆此儿。
水龙吟·梅雨
作者：吴本嵩
朝代：清

绿杨溪水平桥，雨声一夜新荷碎。沈沈庭院，濛濛屏障，厌厌残醉。细浥牙笼，顿宽筝柱，又寒鸳被。听鹈鸪相唤，矶头池角，报帘外、东风腻。烟霭欲明还未。但闷压、晚来天气。汗粉生潮，酒香成晕，不关珠泪。极浦苍茫，野田弥漫，阻人归骑。正梅黄迤逗，闺中心性，似伊滋味。
浪淘沙·舟过东郭废园
作者：吴本嵩
朝代：清

一叶下晴川，正夕阳天。西山拖雨断虹鲜。不是荷花亲指点，谁说平泉。歌舞忆当年，肯羡神仙。繁华如箭忽离弦。乱甃残垣能几日，取次桑田。
风流子·题周文夏画册
作者：吴本嵩
朝代：清

旧游弹指过，才披卷，仿佛见伊人。有万顷澄波，千章乔木，几重碧巘，一片闲云。都并作、莼鲈归梦短，山水卧游频。藜阁宵残，禁莲飘麝，兰台昼静，院柏摇春。闲情供渲染，长康后、应是摩诘前身。想见淋漓尽致，盘礡天真。忆为日几何，风流顿尽，其人斯在，翰墨还分。多少西州醉眼，泪涴香芸。
中秋夜集次郡伯李公韵
作者：吴李芳
朝代：清

每从风雨祝新晴，兀坐城隅江水青。半壁篝镫方黯黯，平台皎月自明明。菰菱乍白蝉无语，橙橘才黄雁有声。樽酒颇堪酬永夜，湖天漠漠故人情。
文斤山
作者：吴枟
朝代：清

邵陵分郡日，仙令在高平。县古浮云合，城荒嫩草生。挂冠余俗美，解组得身轻。嵌空双石峒，长对暮山横。
水仙子·泛湖
作者：吴柏
朝代：清

湖开晓镜碧如油。山列烟屏翠欲流。小桥十二绕芳洲。柳中舣，花外楼。锦堤金勒试骅骝。风淡宕，莺花丽，水空明，荇藻浮。听不尽箫管歌喉。
挽冯夏威联
作者：吴某
朝代：清
体裁：联

有意悼先生，魂其来兮，我何幸，我何幸；无心囚志士，予所否者，天厌之，天厌之。
挽张之洞联
作者：吴某
朝代：清
体裁：联

先帝弃臣民未一载，公蹑攀龙，正看日月重扶，平格空怀周太保；荐贤列章疏者三人，我惭附骥，惟仰云霄万古，大名长拟武乡侯。
桃花洞田千秋诞日中秋节秋报戏台联
作者：吴某
朝代：清
体裁：联

庆万宝以告成，一曲霓裳，摇落天边桂子；对千秋而祝寿，三通羯鼓，催开洞里桃花。
杨柳曲
作者：吴柯
朝代：清
体裁：古风

门前折杨柳，送君江南去。春来杨柳又作花，此日知君在何处。东风吹雨烟冥冥，高楼玉笛难为听。杨花随风千万里，一夜飘零落江水。
题石屋洞
作者：吴树芬
朝代：清

石顽不顽，非屋似屋。天开奇境，人受遐福。伯仲皆隐，巢由饮犊。把酒看云，烹茶燃竹。泉清若斯，慎勿濯足。
光岳楼
作者：吴树萱
朝代：清

层楼飞宇瞰沧溟，一笛仙风度鹤翎。岱色倚天星历历，河流环堞雨冥冥。荡胸云气无边白，到眼烟光不断青。十载旧游增惝恍，剧怜踪迹等飘萍。
中秋夜独酌
作者：吴栻
朝代：清

独坐萧斋自掩扉，杯残仆倦怅依依。一帘疏雨青镫暗，万里秋风白雁飞。庾亮楼头今夜好，张骞槎上几人归。栖迟视见添斑鬓，何日沧江觅旧矶。
南山积雪
作者：吴栻
朝代：清

皎洁凌空似玉山，深秋常见羽人还。高低望处峰千叠，远近看来月一湾。影射长天迷素鹤，光浮浅水失群鹇。堪将此地千峰雪，置问巴陵伯仲间。
宿三桥吊淮阴侯
作者：吴栻
朝代：清

客馆衔杯说未央，淮阴往事正堪伤。推心已得逢真主，蹑足何须立假王。即肯千金酬一饭，不难百战宥三章。可怜酒后狂歌日，猛士谁人守四方。
感阳怀古
作者：吴栻
朝代：清

祖龙遗事久荒唐，今日青门草又芳。渭水东流通砥柱，骊山西折走咸阳。龙争久识由三户，蚕食空教毕六王。一恸沙邱成往事，后人犹自赋阿房。
游郭处士庄
作者：吴栻
朝代：清

几里松阴处士家，亭台潇洒静无哗。幽人睡起浑无事，半卷疏帘看晚霞。
挽张之洞联
作者：吴桐林
朝代：清
体裁：联

嗣皇继圣，忽失元勋，忆从海外受知，当与华侨同堕泪；谋国老成，又弱一个，丁兹天下多故，空余筹策愤填膺。
杨柳枝二首
作者：吴梅鼎
朝代：清

东风无力落花轻。界破桃腮柳眼明。除却游湖无个事，但拈红豆打黄莺。飞花飞絮点春阴。化作浮萍那易寻。楼外莫栽杨柳树，看他离别最伤心。
杨柳枝二首·其一
作者：吴梅鼎
朝代：清

东风无力落花轻。界破桃腮柳眼明。除却游湖无个事，但拈红豆打黄莺。
杨柳枝二首·其一
作者：吴梅鼎
朝代：清
体裁：词

东风无力落花轻，界破桃腮柳眼明。除却游湖无个事，但拈红豆打黄莺。
杨柳枝二首·其二
作者：吴梅鼎
朝代：清

飞花飞絮点春阴。化作浮萍那易寻。楼外莫栽杨柳树，看他离别最伤心。
杨柳枝二首·其二
作者：吴梅鼎
朝代：清
体裁：词

飞花飞絮点春阴，化作浮萍那易寻。楼外莫栽杨柳树，看他离别最伤心。
醉乡春
作者：吴梅鼎
朝代：清

尝尽别离滋味，醉倒艳阳天气。人才去，燕偏归，今夜怎生得睡。飞出画檐成对。剪得春光粉碎。杨柳岸，杏花村，雨中一点香泥坠。
旅病感怀
作者：吴梦旭
朝代：清

冷烟炊饭晚，幽槛负暄迟。善病常防酒，多愁却废诗。峥嵘头角在，荏苒岁时移。自愧逢迎拙，休猜下董帷。
堂堂
作者：吴棠
朝代：清

堂堂白日去如何，搔首西风客感多。尺地寸天今版籍，披荆斩棘古关河。雪山轻重关严武，粤国兴衰问赵佗。莫漫请缨谈壮志，登坛三十已蹉跎。
成都杜甫草堂联
作者：吴棠
朝代：清
体裁：联

吏情更达沧洲远；诗卷长留天地间。
留别王味兰学博
作者：吴棠
朝代：清

饥乌堕水寒雁飞，雪花冻涩游子衣。主人有约留十日，消寒高会红炉围。我思寒士之寒消不得，庆厦何处遮荆扉？高堂已极倚闾望，债帅况有旁人讥。猪肝那屑累安邑，湖风猎猎催人归。我归我贫岂能逐，菽水为乐亲心怡。男儿抑郁困乡里，有泪不肯穷途挥。高歌一曲谢知己，萧然补被行骖騑。
翟坝闻雁
作者：吴棠
朝代：清

北响闻南雁，依然结阵飞。初春横塞冷，晓月入云微。粱稻谋原悔，关山路岂违。莫嫌中泽苦，羡尔有家归。
东阳作
作者：吴森
朝代：清

列巘层层拱四维，雪消斜日透林霏。寒潮夜向钱塘落，估舶春从海峤归。沈氏楼边新燕入，罗家宅里旧人稀。惟余一片都梁草，怀抱馨香斗菊妃。
江行望麻姑山
作者：吴森
朝代：清

脉脉广川流，兰楫从此去。残雪蕴丛薄，夕阳隐荒戍。麻姑朝未回，仙坛想如故。村庄四五家，衰草门外路。飞瀑界青碧，稠杉缈烟雾。遥企山中人，颇惬山中趣。快然念吾侪，仙风几时御。
谢广济篆咏怀
作者：吴森
朝代：清

尽瘁已四载，不觉心神疲。君恩贳劳勚，就闲遂初衣。霜啼释重负，卓立当风嘶。眷言念畴曩，翩翾振羽仪。车马与梧桐，盼睐生光辉。恨无凌霄翮，青云难等期。兹焉得收身，幸未隳涂泥。谟草荫北堂，芊蔚颜色好。负书事远游，书田刈获早。归来衣有尘，阿母亲为扫。一昨羁薄宦，乃古夜郎道。菽水缺常供，音问亦窅渺。传闻阿母悲，倚闾忘昏晓。弱息汲井回，孤孙索饭恼。复有九男女，婴婴母怀抱。嗟哉行役人，投笔太草草。量移来梅川，乃与浔阳邻。浔阳故乡郡，嘉会难重陈。白亭问烟月，萧萧愁煞人。人亦无所忤，地亦无所恋。乡书拜使者，拜罢泪如霰。寄声谢高堂，莫问胡威绢。皎皎菱花镜，镜破光故在。芃芃幽谷兰，兰谢香不改。我无烈士肠，浮名壮已悔。野田非丰收，茅檐愧相绐。倦翮思茂树，枯肆忆大海。谅乏济时略，毋使猿鹤待。
谢广济篆咏怀·其一
作者：吴森
朝代：清

尽瘁已四载，不觉心神疲。君恩贳劳勚，就闲遂初衣。霜啼释重负，卓立当风嘶。眷言念畴曩，翩翾振羽仪。车马与梧桐，盼睐生光辉。恨无凌霄翮，青云难等期。兹焉得收身，幸未隳涂泥。
谢广济篆咏怀·其三
作者：吴森
朝代：清

量移来梅川，乃与浔阳邻。浔阳故乡郡，嘉会难重陈。白亭问烟月，萧萧愁煞人。人亦无所忤，地亦无所恋。乡书拜使者，拜罢泪如霰。寄声谢高堂，莫问胡威绢。
谢广济篆咏怀·其二
作者：吴森
朝代：清

谟草荫北堂，芊蔚颜色好。负书事远游，书田刈获早。归来衣有尘，阿母亲为扫。一昨羁薄宦，乃古夜郎道。菽水缺常供，音问亦窅渺。传闻阿母悲，倚闾忘昏晓。弱息汲井回，孤孙索饭恼。复有九男女，婴婴母怀抱。嗟哉行役人，投笔太草草。
谢广济篆咏怀·其四
作者：吴森
朝代：清

皎皎菱花镜，镜破光故在。芃芃幽谷兰，兰谢香不改。我无烈士肠，浮名壮已悔。野田非丰收，茅檐愧相绐。倦翮思茂树，枯肆忆大海。谅乏济时略，毋使猿鹤待。
辛卯三月廿四登舟
作者：吴森
朝代：清

疏慵真许国，涕泣竟辞亲。落日班声动，沿流翠带新。关山余老大，面目轶风尘。谁立寒潭月，狂歌拂钓缗。
郁孤台晚眺
作者：吴森
朝代：清

水绕山围翠几堆，秋清向晚独登台。试看直北关河壮，曾遣征西壁垒开。五岭尘沙天外落，万家砧杵月中来。诗成我欲凭虚去，木客无端劝酒杯。
问月楼
作者：吴森
朝代：清

江湖牢落长为客，诗酒清狂复此楼。万古同看山月小，一峰中断楚天秋。文人未必都无赖，雪涕何时得暂收。沅芷澧兰为谁荐，烽烟正在海西头。
凤凰台上忆吹箫·闺情，代作
作者：吴森札
朝代：清

风淡烟浓，困人天气，被池香暖贪眠。恼晓莺啼破，春梦阑珊。强起悄登妆阁，无限恨、都上眉尖。漫赢得，镜中人，对着意相怜。恹恹。愁成病也，任云鬓蓬松，懒整花钿。把凤钗轻掷，日日虚占。无奈青鸾信杳，凭栏望、泪眼几穿。春郊外，马嘶芳草，常认归鞭。
望江南·别情
作者：吴森札
朝代：清

人去也，晚霁送行舟。欲倩远山留落日，待登高阁怯新秋。满目是离愁。
绮罗香·愿在衣而为领
作者：吴森札
朝代：清
体裁：词

一幅鲛绡，几回忖量，拈却绣刀裁剪。稳贴双肩，记把芙蓉扣掩。缀珠翠、顾影沉吟，临镜面、瘦痕羞敛。漫寻春、蝶眷蜂怜，芳心犹恐旧香浅。绣罢重封奁箧，怕新来宽褪，琼酥销减。倦压鸳衾，兰麝休教再染。愁春去、怨雨啼云，惜花残、香柔红软。解罗衫、闲叠熏笼，甚心情更展。
菩萨蛮·愿在发而为泽
作者：吴森札
朝代：清

罗帏梦觉孤衾冷。绿云斜拥珊瑚枕。强起翠鬟偏。梅花点额前。堆鸦香泽溜。双燕钗头斗。影破海棠枝。蜂窥蝶又知。
菩萨蛮·晚沐，和韵
作者：吴森札
朝代：清

晚风乍起新凉入。捲帘慵向妆台立。日影下西厢。小池菡萏香。解囊轻贴地。兰沐香萦臂。莫便弃残膏。还将润玉搔。
一门双孝歌
作者：吴楷
朝代：清
体裁：古风

乾坤有正气，不择地与人。惟我曹民刘永寿，子�与苞两孝闻。古来庐墓能有几，嗟哉割股能兴起。甘泉濡泽泽其邻，而今桃园有孝门。父母兄弟真无间，田荆自是生枯干。人生纲常畴克全，施于孝友若相传。天子方今隆舜治，刑于四海风猷侈。怡怡自古称二难，垂之青史足街谭。直指钟君奉明诏，为下旌亭纪兄孝。考城魏侯，廉其贤为。苞妻之伦，始完猗欤。美哉孝弟德之厚，凝和祥所受。余知天鉴永不虚，不于其身，必于其后。
乘风过岳阳楼不及一登感赋
作者：吴楷
朝代：清

岳阳城郭枕寒流，天下江山第一楼。双鬓远携苍洱雪，三年老傍洞庭秋。云烟每向忙中度，筋力都于懒处休。后乐先忧怀往哲，临风笑我逐浮鸥。
侯朝宗有媚香书画之章中镌侠骨棱棱四字吕素园为诗以志即用其秋字韵
作者：吴楷
朝代：清

壮悔堂开傍画楼，印章零落有人收。柔情小住秦淮月，侠骨争高梁苑秋。北里桃花归乐府，南都金粉剩风流。如今又得佳公子，大阮诗篇与唱酬。
杨林驿
作者：吴楷
朝代：清

古驿杨林路，重来十六年。断云村口寺，残雨海中船。归计怜双鬓，秋怀共一天。匆匆冠盖集，使节又临边。
珠湖望月
作者：吴楷
朝代：清

清泠月色到湖边，瞥见他乡分外妍。是处青山连郡郭，几声柔橹出江船。风和不觉波光动，酒醒应惭客思牵。此夜此怀谁可诉，卧听流水响潺湲。
赠赵翼联
作者：吴楷
朝代：清
体裁：联

生面果能开一代；友身早自定千秋。
踏莎行·送春
作者：吴榴阁
朝代：清

莺老红残，绿垂满树。匆匆又送春光去。问春何事去忙忙，楼头燕把归心诉。雨压梨云，风翻柳絮。晚钟将到催天暮。再来端的岭梅开，花间坐卧休还误。
长命女·春日闲吟
作者：吴榴阁
朝代：清

东风悄。女伴秋千双拜巧。花落春应少。意倦思归画阁，扑蝶轻纨力小。额上梅花妆谢了。眉淡呼郎扫。
鹧鸪天·送夫子游吴越
作者：吴榴阁
朝代：清

晓起牵衣强送行。承欢客邸和皋鸣。秋江一路芙蓉艳，并蒂花开独有情。吴水白，越山青。西湖花月虎丘灯。兰桡到处都佳境，囊里应多忆内吟。
咏怀
作者：吴檠
朝代：清

曲径非不捷，由之转穷途。欲速嗟无成，蹇步愧亨衢。徘徊望觚棱，我思郁以纡。致身有本末，朱茀难苟图。突梯性不适，那敢轻贱躯。梦鹿忘覆蕉，伺兔笑守株。得失良偶然，岂必巧有馀。
晚次彭城
作者：吴檠
朝代：清

薄暮荒城首重回，云烟芒砀客愁开。三齐驿路连天阔，万里河流动地来。戏马台前寒日落，斩蛇沟外野风哀。狗屠狱掾皆黄土，感叹当年楚汉才。
种竹
作者：吴正治
朝代：清

退食少尘事，疏篁惬远心。门无俗客到，时有暮蝉吟。密叶侵阶绿，幽香入阁深。那知炎暑厉，移榻就清阴。
50自寿联
作者：吴步韩
朝代：清
体裁：联

后生转瞬即衰颓，而无闻焉，安知后生可畏；翁子行年当富贵，倏又过矣，况薄翁子不为。
50自寿联
作者：吴步韩
朝代：清
体裁：联

商瞿有五丈夫子，我只一焉，颇惜一夔犹未足；邓禹以廿四封侯，今且老矣，未知老骥竟何心。
50自寿联
作者：吴步韩
朝代：清
体裁：联

学昌黎百无他长，只这般视茫茫，发苍苍，齿牙摇动；慕庄周万有一似，可能彀梦蘧蘧，觉栩栩，色相皆空。
50自寿联
作者：吴步韩
朝代：清
体裁：联

臣朔未可俳优畜；蒙庄能为逍遥游。
五十自寿
作者：吴步韩
朝代：清
体裁：联

五岁即知书，弹指到五十年，半百平头，非我童时非少壮；千秋仍幻梦，放眼观千万辈，寻常色目，几人传世几神仙。
五十自寿
作者：吴步韩
朝代：清
体裁：联

遗世慕庄周，睡去能为蝴蝶梦；学诗类高适，老来始作凤凰鸣。
尧母祠联
作者：吴步韩
朝代：清
体裁：联

履武生神圣，吞卵亦生神圣，须知大圣大神，赤帝母仪垂万古；子妇为皇后，女孙并为皇后，终让太皇太后，丹陵慈荫被中天。
贺李湘棻太史新居
作者：吴步韩
朝代：清
体裁：联

一笑弄诸孙，腊八粥中分枣子；双扶呼小婢，秋千院里看梅花。
赠黄石琴教授
作者：吴步韩
朝代：清
体裁：联

友如石琴愁地远；教以木铎待天将。
洛神
作者：吴殳
朝代：清
体裁：七言律诗

心不随身葬寂陵，却乘金缕一游陈。旧愁黯黯因杨祖，新恨涓涓属灌均。射鹿未消漳阙泪，惊鸿犹赋洛川尘。君王八斗今余几，肠断无由更感甄。
秦
作者：吴殳
朝代：清
体裁：七言律诗

质子妖姬货可居，六王未毕已丘墟。鞭桥东去无灵药，骖乘西归有鲍鱼。黄犬泪中惭废立，白蛇醉里报驱除。当时早为秦非计，牧地为封食有馀。
笛
作者：吴殳
朝代：清
体裁：七言律诗

胡床数弄渺难踪，只有清疏景物同。几片晓梅江岸月，一行秋雁墅楼风。却愁猿骨侵人籁，更叹《龟兹》误国工。那得中郎来仰卧，会稽千亩正丛丛。
苏台怀古
作者：吴殳
朝代：清
体裁：七言律诗

秋风槭槭雨潇潇，追叹先王气正骄。壮士短箫吴市乞，美人雄剑越溪邀。三更姓馆樽前蜡，千载胥江月下潮。只有忠祠今尚在，行人指点过皋桥。
蜀汉
作者：吴殳
朝代：清
体裁：七言律诗

季世唐虞只此时，泗亭天壤哲人违。三交城下波声急，五丈原头日色微。西国无烟生火井，东邻有女落蟂矶。不关钟邓能缘险，黄皓谯周尽识几。
雪夜感怀
作者：吴殳
朝代：清

酒尽灯残夜二更，打窗风雪映空明。
驰来北马多骄气，歌到南风尽死声。
海外更无奇事报，国中惟有旅葵生。
不知冰冱何时了，一见梅花眼便清。
题斤如大令松鹤隐居园代父作
作者：吴毓秀
朝代：清

懒向人寰觅赏音，卜居何碍入山深。瑶琴一曲崖花落，祇有阶前老鹤听。
过王家营作
作者：吴毓芬
朝代：清
体裁：五言律诗

形胜何年变，川原似掌平。舟车南北会，陵谷古今情。河徙防将坏，沙回地渐耕。欲言都水使，淮势本孤行。
咏史 其一 南齐
作者：吴氏
朝代：清

六贵同朝激虎彪，横江勒马下秦州。银枪酒市春双靥，玉屟莲台月半钩。赵鬼《西京》谙汉赋，阿兄东阁压通侯。谁知讲武旄头入，芳乐笳声碧麝秋。
咏史 其二 南梁
作者：吴氏
朝代：清

同泰一人归佛地，寿阳千骑渡江波。盟成自取金瓯缺，蔬绝空陈鸡子多。五月谁勤君父难，七官先反弟兄戈。江淮废后襄阳促，秋草台城放橐驼。
咏史·南齐
作者：吴氏
朝代：清

六贵同朝激虎彪，横江勒马下秦州。银枪酒市春双靥，玉屟莲台月半钩。赵鬼《西京》谙汉赋，阿兄东阁压通侯。谁知讲武旄头入，芳乐笳声碧麝秋。同泰一人归佛地，寿阳千骑渡江波。盟成自取金瓯缺，蔬绝空陈鸡子多。五月谁勤君父难，七官先反弟兄戈。江淮废后襄阳促，秋草台城放橐驼。
辞世偈
作者：吴氏
朝代：清

风卷云雾散，明月碧团圆。了然无挂碍，池内现金莲。
青衫湿·感怀
作者：吴氏（邹延玠室）
朝代：清
体裁：词

无聊倦倚栏杆曲，疏雨夕阳斜。凄凉渐近，清明时候，又试新茶。几竿修竹，几椽茅屋，一树闲花。花应笑我，年年愁病，辜负韶华。
舟中
作者：吴氏（铨部某之女）
朝代：清
体裁：七言绝句

一泓秋水浸罗衣，月色依舟泪满帏。皓魄不随风落去，空留怨骨伴郎归。
挽曾纪泽联
作者：吴永
朝代：清
体裁：联

继明德达人而崛起，绳武亦极难哉，乃道学抗希往哲，经纶远壮瀛寰，文正公赫赫声灵，足以后先济美，噫嘻！是邦家光，是闾里荣，纵尔时北蓟星沉，名在千秋原不朽；溯国士知己之深恩，平生无复恨耳，奈相攸甫托帡幪，景仰忽颓泰岱，予小子茫茫身世，何堪凄惨伤心，呜呼！为天下痛，为其私哭，问从此西州月冷，目营四海竟何依。
挽郭嵩焘联
作者：吴永
朝代：清
体裁：联

闭户著书多岁月；先生有道出羲皇。
满江红·春归
作者：吴永和
朝代：清

落絮飘香，问何事，春归恁速。任年年憔悴，眉峰双蹙。病骨未容持半偈，愁怀剩得盈千斛。怪痴情，似草尽还生，萦心曲。惊残梦，风敲竹。欹单枕，茶初熟。惟数声啼鸟，伴人幽独。槛外花光消腻粉，阶前苔色欺蛾绿。把无聊，都付断肠吟，凭谁续。
疏帘淡月·同筠上弟玩月
作者：吴永和
朝代：清

西风寒峭，怪竹里蟾光，今宵偏皎。寂寂药房重启，数惊宿鸟。算来清赏人知少。记当年、香闺稚小。笑携女伴，惜花爱月，眠迟起早。空叹息、颜随秋老。愁魔相逐，病魔相搅。回首繁华去也，半生烦恼。新茶且共灯前试，更博山、沉水微袅。小帘风揭，疏棂露湿，邻鸡催晓。
虞姬
作者：吴永和
朝代：清

大王真英雄，姬亦奇女子。惜哉太史公，不纪美人死。
赠外子玉苍北上
作者：吴永和
朝代：清

挟策长安去，谁怜行路难。恐伤游子意，别泪不轻弹。
如梦令
作者：吴永汝
朝代：清
体裁：词

帘外一枝花影。月到花梢影冷。夜坐穗灯销，寂寂小窗寒寝。梦醒。梦醒。重把离愁细整。
如梦令
作者：吴永汝
朝代：清

帘外一枝花影。月到花梢影冷。夜坐穗灯销，寂寞小窗寒浸。梦醒。梦醒。重把离愁细整。
挽张百熙联
作者：吴永澄
朝代：清
体裁：联

泰山其颓，吾侪安仰；大星一陨，群马皆惊。
贺张百熙60寿联
作者：吴永澄
朝代：清
体裁：联

芝纶重当代伟人，周甲六旬，盛世夔龙资补衮；华诞证前生古佛，先庚三日，豫章桃李共称觞。
文选楼
作者：吴永福
朝代：清

文采江东未寂寥，遗墟重过感蒿萧。角巾锦带人千古，蔓草寒烟话六朝。枯干至今留碧巘，高楼犹忆访红桥。湘东万卷空灰烬，凭吊无端首重搔。
蚕妇词
作者：吴求
朝代：清
体裁：古风

养蚕蚕妇寒且饥，新丝已上邻人机。但听机声日夜急，织成锦缎裁舞衣。豪门日夜酣歌舞，亦是贫家小儿女。曾闻舞罢复裁新，那知劳者多辛苦。
奉和候纪之先生八十咏怀之作
作者：吴汝渤
朝代：清

万象回春鸟告欢，环阶青士与苍官。别联吟社堪追洛，但得溪流合号磻。清福如君修不易，枯禅于我坐真难。绘图疑续香山会，解组归来一笑看。
为直隶官吏贺裕禄母寿联
作者：吴汝纶
朝代：清
体裁：联

天子万年，皇恩锡类；邦畿千里，朋酒称觞。
为苏伯恭寿贺墨侪父
作者：吴汝纶
朝代：清
体裁：联

庭有小儿，着五彩服；公在今世，为万石君。
代李仲仙挽幼轩
作者：吴汝纶
朝代：清
体裁：联

眼中犀角今何在；水上鸢飞有所思。
代潘藜阁贺孙家鼐寿联
作者：吴汝纶
朝代：清
体裁：联

见闻采自殊邻，声名过海；学问传之天子，标望绝人。
代马璧如挽曾国藩
作者：吴汝纶
朝代：清
体裁：联

国诏所褒，任旋乾转坤之难事；湘乡有约，为饮冰茹檗之功臣。
会馆联
作者：吴汝纶
朝代：清
体裁：联

泛洞庭湖八百里秋波，挂席来游，三楚风涛携袖底；邀太白楼一千年明月，凭栏远眺，六朝烟景落杯前。
保定淮军会馆联
作者：吴汝纶
朝代：清
体裁：联

此乡仍侠窟遗风，万丈白虹马生角；何处访战场余事，一堆黄土豹留皮。
保定淮军公所戏台联
作者：吴汝纶
朝代：清
体裁：联

高节变风云，坐客欷歔，击筑欲邀燕市饮；遗芳在兰菊，礼魂容与，传葩疑唱楚人骚。
保定淮军大祠联
作者：吴汝纶
朝代：清
体裁：联

讶许功名，天事三分，人事小顺，三分四分与天拗；是谁钟毓，淮水千里，淝水不能，千里百里入淮流。
保定淮军总祠联
作者：吴汝纶
朝代：清
体裁：联

生为人杰，没乃鬼雄，浩气拱神京三光争耀；白骨成灰，丹心不死，义声与淮水万古长流。
北征别张廉卿即送其东游
作者：吴汝纶
朝代：清

昔人各有千秋抱，百不施为乃著文。牝掷黄金真误我，缟穿强箭独怜君。堂前莫漫嘲轮扁，后世安能无子云。元凯盈朝身暇豫，且须呼酒叩皇坟。我歌《伐木》行求友，钟虡莛摧不肯鸣。海运鲲鹏通变化，气联龙虎有逢迎。汉阳晴树帆初远，钟阜秋云酒共倾。早晚探奇窥禹穴，傥因朔雁一传声。
北征别张廉卿即送其东游·其二
作者：吴汝纶
朝代：清

我歌《伐木》行求友，钟虡莛摧不肯鸣。海运鲲鹏通变化，气联龙虎有逢迎。汉阳晴树帆初远，钟阜秋云酒共倾。早晚探奇窥禹穴，傥因朔雁一传声。
寿万云耕堂上双亲
作者：吴汝纶
朝代：清
体裁：联

公与夫人，蔚成国瑞；子为儒吏，振此家声。
寿五弟诒甫
作者：吴汝纶
朝代：清
体裁：联

孔融不肯下曹操；东坡持是寿卯君。
寿余星如
作者：吴汝纶
朝代：清
体裁：联

仕路陆沈真大隐；义风山积自长年。
寿叶少韩
作者：吴汝纶
朝代：清
体裁：联

共识韦平有家法；喜从群纪得心交。
寿唐太夫人
作者：吴汝纶
朝代：清
体裁：联

郎君仕宦有声，娱兹贵寿；阿母诗书之气，蒸为太和。
寿廷用宾
作者：吴汝纶
朝代：清
体裁：联

自是君身有仙骨；应须极贵又长生。
寿曹东屏夫人
作者：吴汝纶
朝代：清
体裁：联

自是秦楼压郑谷；莫嫌野雉疏家鸡。
寿潘藜阁太守
作者：吴汝纶
朝代：清
体裁：联

世传南海北海绩；公今五马一马骢。
寿王佩卿二尹
作者：吴汝纶
朝代：清
体裁：联

吾与夫子南北海；今至后日龟鹤年。
挽中岛成章母联
作者：吴汝纶
朝代：清
体裁：联

郎君学问具神通，起自震旦包东海西海；阿母慈悲真智度，疑与摩耶为前身后身。
挽刘含芳联
作者：吴汝纶
朝代：清
体裁：联

如明公可谓才臣，鄙夫谬附清流，能无杜门齰舌；知太史当成佳传，贱子欲求行状，一为钻石埋辞。
挽刘铭传联
作者：吴汝纶
朝代：清
体裁：联

是淮军杰出奇才，龙性难驯，休沐辄寻黄石约；与国家规宏大业，刍言谬采，入朝曾草皂囊封。
挽史香雅联
作者：吴汝纶
朝代：清
体裁：联

远别已三十年，记宾馆留贤，看予一过丞相府；近畿方五百里，自先生即世，何人更应少微星。
挽姚立庭母联
作者：吴汝纶
朝代：清
体裁：联

少年侍当代儒宗，东极日出，西极日入；晚岁留君家福荫，既有文子，复有文孙。
挽张绍华夫人联
作者：吴汝纶
朝代：清
体裁：联

毓于名父，嫔于劳臣，内外宗所尸祝；身有荣封，后有良嗣，六七叶之门风。
挽曾国藩联
作者：吴汝纶
朝代：清
体裁：联

教我两言，与元气侔，又入无间；别公几日，为天下恸，且哭其私。
挽李仙屏联
作者：吴汝纶
朝代：清
体裁：联

总角相知，获交先子门墙，垂老犹能时促膝；骑箕竟去，寄语酉君夫妇，遗孤闻道已扶床。
挽李佛生联
作者：吴汝纶
朝代：清
体裁：联

薄宦竟三十年，所临莅有声，竞坐汉朝腹诽法；遗诗垂百千首，纵流传到后，谁知楚国逐臣悲。
挽李瀚章联
作者：吴汝纶
朝代：清
体裁：联

从师得千载一见之人，直取旌麾作衣钵；有弟为五洲百杰之选，早将家世服单于。
挽李鸿章妻联
作者：吴汝纶
朝代：清
体裁：联

相国垂声千载，配相国因之千载，千载难逢，神其奚恨；夫人来归卅年，封夫人亦及卅年，卅年荣遇，公可无伤。
挽某丈
作者：吴汝纶
朝代：清
体裁：联

与先大夫当时行辈相随，经明行修，有如公者盖亦鲜；近三数年诸老风流顿尽，后生小子，何所惮而不为非。
挽某君联
作者：吴汝纶
朝代：清
体裁：联

视官事如身，身瘁多因急民病；解县符召我，我来何处共君言。
挽牛辅廷祖母联
作者：吴汝纶
朝代：清
体裁：联

痛冢嗣为国难捐躯，建鼓求亡泉路永；有文孙继家声为吏，搴帷行部圣恩多。
挽王卿云联
作者：吴汝纶
朝代：清
体裁：联

只一瞬千秋，谁顾狂虏气焰；携同城二友，下报圣清祖宗。
挽王畏甫联
作者：吴汝纶
朝代：清
体裁：联

吾父之高弟，吾兄之石交，一老慭遗今永别；良子为前驱，良嫔为后继，九原欢笑若平生。
挽王鼎丞联
作者：吴汝纶
朝代：清
体裁：联

当年定交在太白楼头，倚马才高，共看人敬张君嗣；异日掩泪过八公山下，停车腹痛，苦忆书论盛孝章。
挽翁大家联
作者：吴汝纶
朝代：清
体裁：联

乡绅士欲上史官，匪惟励节冰霜，开卷兼通文选学；儿女曹顿亡师表，记取行年八十，买丝还绣饮仙图。
挽袁鹭宾联
作者：吴汝纶
朝代：清
体裁：联

我无吏能，在官以善士劻勷为乐；君今客死，令人感故交零落而悲。
挽许振祎联
作者：吴汝纶
朝代：清
体裁：联

当年丞相留宾，竞推男子张君嗣；昨夜故人入梦，远愧平生范巨卿。
挽贺墨侪夫人联
作者：吴汝纶
朝代：清
体裁：联

夫婿瑰才，早死乃真成恨事；婴儿文褓，后来当更得佳人。
挽阎鹤泉父
作者：吴汝纶
朝代：清
体裁：联

置身在物外烟霞，下走南北海浪游，避我公三舍；有子为禁中颇牧，方志二百年故事，止此老一人。
挽陈恩寿母联
作者：吴汝纶
朝代：清
体裁：联

生存百岁入图书，早岁鸿妻，晚岁文伯母；将养诸儿尽才俊，小儿召父，大儿朱云师。
挽韩淦泉联
作者：吴汝纶
朝代：清
体裁：联

运去挽难留，天上刘公无用处；变多回避好，人间蔡泽有衰时。
摄任丘令张君琴府以东坡雪浪石铭属题
作者：吴汝纶
朝代：清

至人发兴真卓诡，以画喻石石喻水。埋盆激水写离堆，坐揽岷峨五千里。岷峨到眼归不得，海上石芝行可食。鹤峰雪流舞阶砌，高斋法供无消息。阎浮一沤身一叶，嗟石与人谁主客，奇章平泉真大惑。不见北齐冢中石，去入谁家作阶墄。张侯也是好事人，藏此纸本如奇珍。岂会东坡思两孙，意亦故山聊心存。平山堂下君家园，树石幽好泉娟娟。何时宦成归林泉，百株石林对洼尊，仇池九华安足论。
次韵和许涑文观察拟诸将
作者：吴汝纶
朝代：清

见说关城卧鼓鼙，又闻应响变鸣鸡。三边列障通青海，九市华筵舞白题。武帝威棱歌宝马，黄支职贡记生犀。长城约束分明在，可任边人节度携。绝域归来更大何，办装未办口悬河。乘槎路远天忧大，缚马书来国论多。一借荆州还岂易，尽抛瓯脱议尤讹。云蒸龙变归神略，回首沧溟久不波。四海游谈愿识韩，壮图先见战皋兰。出尘军略戈鋋老，绝塞风烟道路难。麾羽幕前迟谢艾，盘矛帐下渴陈安。匡时一疏扶清议，早晚天山看筑坛。诸葛云霄万古名，郎君杖节事孤征。料知樽俎冲能折，休道关河草不横。东阁异时陪客座，宗臣高论屈人兵。家声燀赫怀柔远，元老垂绅且仰成。卧虎潭潭守便宜，人中蓍蔡仰前知。两隅略地无长锁，万国朝天有乱丝。得意轩车曾宠鹤，当时田猎梦非螭。艰危此日纡筹策，明目仍闻岳牧咨。
次韵和许涑文观察拟诸将·其一
作者：吴汝纶
朝代：清

见说关城卧鼓鼙，又闻应响变鸣鸡。三边列障通青海，九市华筵舞白题。武帝威棱歌宝马，黄支职贡记生犀。长城约束分明在，可任边人节度携。
次韵和许涑文观察拟诸将·其三
作者：吴汝纶
朝代：清

四海游谈愿识韩，壮图先见战皋兰。出尘军略戈鋋老，绝塞风烟道路难。麾羽幕前迟谢艾，盘矛帐下渴陈安。匡时一疏扶清议，早晚天山看筑坛。
次韵和许涑文观察拟诸将·其二
作者：吴汝纶
朝代：清

绝域归来更大何，办装未办口悬河。乘槎路远天忧大，缚马书来国论多。一借荆州还岂易，尽抛瓯脱议尤讹。云蒸龙变归神略，回首沧溟久不波。
次韵和许涑文观察拟诸将·其五
作者：吴汝纶
朝代：清

卧虎潭潭守便宜，人中蓍蔡仰前知。两隅略地无长锁，万国朝天有乱丝。得意轩车曾宠鹤，当时田猎梦非螭。艰危此日纡筹策，明目仍闻岳牧咨。
次韵和许涑文观察拟诸将·其四
作者：吴汝纶
朝代：清

诸葛云霄万古名，郎君杖节事孤征。料知樽俎冲能折，休道关河草不横。东阁异时陪客座，宗臣高论屈人兵。家声燀赫怀柔远，元老垂绅且仰成。
次韵和许涑文观察拟诸将北征别张廉卿即送其东游·其一
作者：吴汝纶
朝代：清
体裁：七言律诗

昔人各有千秋抱，百不施为乃著文。牝掷黄金真误我，缟穿强箭独怜君。堂前莫漫嘲轮扁，后世安能无子云。元凯盈朝身暇豫，且须呼酒叩皇坟。
武强贺氏祠联
作者：吴汝纶
朝代：清
体裁：联

太行左转，山川清淑之气钟焉，其族世所谓甲乙；明德代兴，祖宗诗书之教远矣，乃今大发为文章。
深州李氏祠联
作者：吴汝纶
朝代：清
体裁：联

秦阳用农业盖一州，史笔当成佳传；石奋以躬行教诸子，家声实过名儒。
游本愿寺
作者：吴汝纶
朝代：清

一镫传过海，祖印提来未。低头拜空王，乞与转轮慧。大木作高栋，一国不能两。若无百围柱，颓坏欲谁仰。旧日园林胜，三年问劫灰。临流惊结构，疑是钓鱼台。天上止一月，自可印千池。那用凿邻壁，光辉共有之。舟势已欲转，扶危杖柁工。紫藤在彼岸，祇借一帆风。
游本愿寺·其一
作者：吴汝纶
朝代：清

一镫传过海，祖印提来未。低头拜空王，乞与转轮慧。
游本愿寺·其三
作者：吴汝纶
朝代：清

旧日园林胜，三年问劫灰。临流惊结构，疑是钓鱼台。
游本愿寺·其二
作者：吴汝纶
朝代：清

大木作高栋，一国不能两。若无百围柱，颓坏欲谁仰。
游本愿寺·其五
作者：吴汝纶
朝代：清

舟势已欲转，扶危杖柁工。紫藤在彼岸，祇借一帆风。
游本愿寺·其四
作者：吴汝纶
朝代：清

天上止一月，自可印千池。那用凿邻壁，光辉共有之。
程学启祠联
作者：吴汝纶
朝代：清
体裁：联

坚城垂拔，壮士先摧，当时若失左右手；百战论功，一言决策，如公可谓文武才。
贞坊联
作者：吴汝纶
朝代：清
体裁：联

毓德名门有古训；遗经令子见高风。
贞坊联
作者：吴汝纶
朝代：清
体裁：联

腾辉芝检成殊宠；矜式兰闺有令仪。
贺张裕钊寿联
作者：吴汝纶
朝代：清
体裁：联

名德空千岁；声施满四维。
贺曾纪泽寿联
作者：吴汝纶
朝代：清
体裁：联

懋德所绥，横大海内外；斯民所望，与太傅后先。
贺李简廷婚联
作者：吴汝纶
朝代：清
体裁：联

当使尊章，相见交贺；自今夫婿，得助益彰。
贺李鸿章寿联
作者：吴汝纶
朝代：清
体裁：联

我国有大老；是身得长生。
贺燊甫嫁女联
作者：吴汝纶
朝代：清
体裁：联

裕其为仁，肃其为礼；媒者曰宜，卜者曰祥。
贺范当世寿联
作者：吴汝纶
朝代：清
体裁：联

兄弟以头腹尾擅誉；文章与梅曾张代兴。
贺裕禄寿联
作者：吴汝纶
朝代：清
体裁：联

照海旌麾慑猿鸟；传家簪笏迈金张。
贺裕禄母寿联
作者：吴汝纶
朝代：清
体裁：联

国倚贤郎，双旌扬历左右辅；天相寿母，八座起居忠孝家。
贺马通伯寿联
作者：吴汝纶
朝代：清
体裁：联

及身强健久不达；为古文章早有闻。
赠友联
作者：吴汝纶
朝代：清
体裁：联

诸葛大名垂宇宙；子山新赋极悲哀。
赠宗人某联
作者：吴汝纶
朝代：清
体裁：联

文章之作，恒发羁旅；本支之祚，实隆鄙宗。
赠李刚已联
作者：吴汝纶
朝代：清
体裁：联

奇才间出汉三辅；闳识下视禹九州。
赠李德膏联
作者：吴汝纶
朝代：清
体裁：联

我听其言未云足；君知此意不可忘。
赠桂玉晖联
作者：吴汝纶
朝代：清
体裁：联

正始风流起颓俗；少日才华接贵游。
赠王光鸾联
作者：吴汝纶
朝代：清
体裁：联

事不终始，无务多业；任有大小，惟其所能。
赠金寿民联
作者：吴汝纶
朝代：清
体裁：联

夙夜惟寅，若涉渊水；遐迩佥服，甚于置邮。
过朝鲜王京
作者：吴汝纶
朝代：清

攘臂言兵议已疏，锐身字小却良图。分民本计适已事，窃帝一时聊自娱。千载箕封遗俗在，九州禹迹远邻无。鲰生目睫疑空论，鲂鱮枯鱼势故殊。
陈氏祠联
作者：吴汝纶
朝代：清
体裁：联

孝友景先贤，难弟难兄，况见德星长聚；祠堂邻古渡，群昭群穆，共分明月无边。
山居即事
作者：吴江
朝代：清

树满闲园水满陂，景从村出又何之。埽苔岩石堪为榻，开卷诗书可当师。花月有情陪饮酒，渔樵无事即围棋。要知清雅山中景，茆屋翛然并竹篱。
闻道
作者：吴汤兴
朝代：清

闻道神龙片甲残，海天北望泪潸潸。书生杀敌浑无事，再与倭儿战一番。
临江仙·腊梅
作者：吴沄
朝代：清

百卉凋残花事尽，腊中独自欹斜。幽香清韵总无加。紫心羞向我，檀口不如他。愿折一枝供寂寞，朝来休展窗纱。此花开后更无花。不谦妆阁冷，长伴过年华。
小秦王·蔷薇
作者：吴沄
朝代：清

粉墙高处遍蔷薇。烂漫红英映夕晖。月下朦胧疑覆锦，赚郎收拾刺郎衣。
小秦王·蔷薇
作者：吴沄
朝代：清
体裁：词

粉墙高处遍蔷薇，烂漫红英映夕晖。月下朦胧疑覆锦，赚郎收拾刺郎衣。
宿水东驿
作者：吴河光
朝代：清

闽峤遄征路正遥，徂秋落木晚萧萧。渡头夜火喧渔市，港口生风报海潮。自分尘劳应努力，可能远别不魂酒。镫残酒醒月初落，此是天涯第一宵。
宿水东驿
作者：吴河光
朝代：清
体裁：七言律诗

闽峤遄征路正遥，徂秋落木晚萧萧。渡头夜火喧渔市，港口生风报海潮。自分尘劳应努力，可能远别不魂销。镫残酒醒月初落，此是天涯第一宵。
勖九子
作者：吴法
朝代：清
体裁：五言律诗

尔辈何为者，朋来至九人。螽蝗洵聚类，粱黍费盈囷。问世先求己，穷编耐受辛。谋生非易事，即此是经纶。
茆屋
作者：吴法
朝代：清
体裁：五言律诗

茆椽近野田，亭午见炊烟。稚笋穿篱出，夭桃傍水妍。云霞诸岭近，鸡犬数家连。睍睆闻黄鸟，清于弄管弦。
十八盘
作者：吴泰来
朝代：清

苍崖破天根，壁立生万象。丹梯垂铁锁，猿鸟不敢傍。天阙郁嵯峨，风云日摩荡。仰穿但壁削，俯视惊漭瀁。孤松倒千寻，夭矫忽奔放。飞泉劈阴崖，石角皆怒向。凌虚步弥局，造极神乃王。冥思真宰理，雕镂穷异状。遐哉七十君，灵迹空想像。云亭尚崔嵬，简册应沦丧。吾将采琼蕤，高卧观叠嶂。
吴越王庙歌
作者：吴泰来
朝代：清

异人初起天目峰，金戈百战挥群龙。罗平妖鸟一朝尽，峨峨王业钱塘宫。纥干山头冻雀死，砀山小民作天子。丹书铁券渡江来，尚父空名真足耻。惜哉不用罗江东，交臂事贼非英雄。子孙相承六十载，落人掌握何匆匆。当年万弩射涛处，铁幢高耸樟亭路。英姿飒爽已千年，至今吴越蒙安堵。吴越江山总寂寥，钱塘宫阙草萧萧。荒碑犹立表忠观，古祠空对浙江潮。潮生潮落悲今古，运去时来何足数。一声白雁下江南，临安又作降王土。
天井滩
作者：吴泰来
朝代：清

五里闻滩声，惊雷聒晴昼。行人戒戙楫，欲往不敢骤。夤缘涉葭苇，倏忽抵岩窦。洪涛倾山来，万窍各奔凑。仰窥若建瓴，直上比县溜。石如痴龙蟠，水作外蛇斗。中流入盘涡，震荡几致覆。冯夷悯其劳，灵风幸相佑。千摇遂出谷，回波带清沤。长年颜始开，邻榜曲已奏。回思踏奇险，失足那可救。停桡一长吟，久客悲老瘦。
宿水竹居连日风雨偶赋短歌简黄芳亭赵升之
作者：吴泰来
朝代：清

老南老屋吹春风，辛夷欲谢夭桃红。平堤水涨野烟合，柳塘阴雨愁濛濛。林深无人掩茅屋，棐几湘帘净尘俗。幽禽隔竹一声啼，芳草当阶几丛绿。闲窗坐对一樽酒，苦忆南村素心友。著屐冲泥兴不辞，传书折简情何有。流光抛人春可怜，城西水榭花莲天。锦屏绣幕看不足，青林几日闻啼鹃。今年花红不相觅，来岁花开定相忆。烟波千里两愁心，君住江南我江北。
挽李客山徵君
作者：吴泰来
朝代：清

少微星掩碧天空，耆旧彫残此日中。一代文章传倚马，百年心迹寄冥鸿。身藏人海何妨隐，名列儒林未是穷。怅望青山埋骨地，要离冢畔起秋风。
横石
作者：吴泰来
朝代：清

出险复入险，目眩心长摇。沧江忽一束，巨石当岩㠂。槎丫藤外卷，窍穴风中号。急流乱澎湃，众水喧嗷嘈。冲波走逆浪，百丈连山腰。来舟如轻凫，瞥眼不可招。冥冥入暗谷，飒飒闻悲猱。嗟哉造化奇，设险非一朝。我闻垂堂戒，胡乃轻鸿毛。作诗招征魂，日落风萧骚。
横石
作者：吴泰来
朝代：清
体裁：古风

出险复入险，目眩心长摇。沧江忽一束，巨石当岩㠂。槎桠藤外卷，窍穴风中号。急流乱澎湃，众水喧嗷嘈。冲波走逆浪，百丈连山腰。来舟如轻凫，瞥眼不可招。冥冥入暗谷，飒飒闻悲猱。嗟哉造化奇，设险非一朝。我闻垂堂戒，胡乃轻鸿毛。作诗招征魂，日落风萧骚。
虎山夜泊
作者：吴泰来
朝代：清

月白江气寒，秋波澹容与。征帆投远村，哀雁寻荒渚。惟见打鱼人，隐隐烟中语。
送沙斗初渡江
作者：吴泰来
朝代：清

经年离别楚天遥，重向河梁折柳条。八月凉风吹早雁，一江秋雨送寒潮。西津云树帆初落，南部烟花恨未消。想到芜城怀古地，愁人无那广陵箫。
题姚雪轩吴山晴翠图用东坡烟江叠嶂图韵
作者：吴泰来
朝代：清

浮峦暖翠江南山，白云半化青林烟。人家历历住崖谷，小桥茅屋村依然。柔枝低压采樵径，落花乱点春岩泉。青溪万转深不测，错疑路入黄花川。上方楼阁空翠里，松杉明灭斜阳前。吾庐窈窕在何处，尧峰一角青镵天。客游到此忘寝食，毫端墨妙争清妍。五湖咫尺在眼底，何不归种香溪田。君不见雪轩当日官沅口，潇湘风景过三年。苍梧云低天漠漠，斑竹雨暗春娟娟。自从拂衣林下隐，近已抱犊山中眠。画禅书圣两无敌，芒鞋入市称癯仙。此图示我良有意，结习未化终前缘。作诗寄与订后约，他年为我重写陶令《归来篇》。
月夜弹琴忆汪一江
作者：吴浩
朝代：清

有怀不可见，秋阴生茅茨。坐久见明月，如与幽人期。写我琴中意，诉彼明月知。夜半松泉落，泠然天风吹。
送翰周得开字
作者：吴浩
朝代：清
体裁：五言律诗

西风吹别馆，相送此徘徊。衰柳经霜落，离筵带月开。酒阑愁客去，雁过拟书来。春色江乡好，烦君寄早梅。
宿西山桂香阁赠某道士
作者：吴淇
朝代：清

云卧西山阁，烟松阴石扃。窗分江月白，槛受海潮青。啧啧栖花鸟，飞飞掠水萤。问君投宿处，此夜借茅亭。
舟次湖南
作者：吴淇
朝代：清

一官自叹迹如萍，万里扬帆出洞庭。薄暮犹沾神女雨，垂边渐见老人星。草连湖水愁中碧，烟锁岳峰望里青。庙近黄陵休系缆，冷风清瑟动湘灵。
长安秋霁
作者：吴淇
朝代：清

蓟门秋乍霁，徙倚望长空。横日孤云白，先霜病叶红。水明官道上，砧乱客愁中。矫首千山外，南飞有塞鸿。
创学惠乡图
作者：吴淑娟
朝代：清
体裁：五言绝句

教育国之本，惟此光中华。青青慈竹荫，灿灿桃李花。
急智靖变图
作者：吴淑娟
朝代：清
体裁：五言绝句

御火有程序，缓急得其宜。仁智两无亏，陋彼宋伯姬。
手援众溺图
作者：吴淑娟
朝代：清
体裁：五言绝句

见义勇于为，荦荦碑在口。掠卖得团圞，母真众人母。
燃灯照海图
作者：吴淑娟
朝代：清
体裁：五言绝句

观音示显地，风雨暗迷离。母是燃灯佛，苦海作导师。
山居即事
作者：吴淮
朝代：清

世事浮沈总不闻，看花步月每醺醺。深秋有句吟红叶，落日无心望白云。树上鸟栖枝影动，池中鱼跃水痕分。启关还爇金炉火，闲拾庭前柏子焚。
书姚少师祠壁
作者：吴清鹏
朝代：清

邢台杖锡据戎鞍，吴苑袈裟拥战坛。若辈动关天数出，当时真有帝师看。奇功白帽加王易，冷语青裙见姊难。莫倚空山祠宇在，十三陵草已漫漫。
倚杖
作者：吴清鹏
朝代：清

投簪竟何日，倚杖复兹辰。老去与人远，春来见物新。碧桃开近眼，黄鸟语翻身。化理谁能会，天机只是真。
和《黄鹤楼》诗
作者：吴清鹏
朝代：清
体裁：五言律诗

崔李不可作，何人复此楼？如闻玉笛弄，令忆锦袍游。渺渺云过渚，萧萧月映洲。惟应千载后，犹是昔时秋。
小阁
作者：吴清鹏
朝代：清

小阁登临送目迟，一春怀抱与谁知。风花袅娜将辞树，雪水侵陵已满池。牵狗东门闻太息，跕鸢西里见谗疑。细思将相多如此，高位从来自可危。
小雅侍御罢职后将归隐金华
作者：吴清鹏
朝代：清

司徒堂下狐狸语，御史台中凤皇去。同时罢削七十人，第一声名最贤素。马鸣萧萧落日残，北风中人行路难。天寒地闭龙蛇蛰，树空枝多鸟雀欢。知君心爱兰溪水，东欲入山访松子。不下飞飞羡海鸥，无言去去思桃李。君不见将军万里又边行，丞相孤身方道死。莫言西第颂功成，休说东山济时起。山中若遇牧羊儿，也应问我可时。蓬菜一谪三千岁，早晚人间候满期。
屯田行
作者：吴清鹏
朝代：清

征尘蔽原日，马鸣车郎当。送者至燕郊，行人俱束装。问之隶旗籍，平生惟食粮。今将赴营田，尽室载边疆。百年重安土，迁徒亦非常。朝辞六亲出，暮宿孤驿傍。四野无人烟，但闻狐与狼。回头望都邑，行民转凄惶。万里苟不到，焉知为乐乡。吾观朝廷意，为汝谋久长。又念道路苦，官为送启行。行者各有给，助汝充橐囊。矧闻将军贤，抚养甚周详。双城虽云远，土沃宜稻粱。已令具稼器，即与营田房。井地各著界，庐舍互相望。身既免役隶，官又无输将。犁锄虽习苦，四体庶自强。岁晚足狐兔，射猎多间场。一年成村聚，三年富城隍。去去保家室，慎勿怀疑伤。
独夜
作者：吴清鹏
朝代：清

露寒侵径蔓，风劲折檐枝。鸟宿危相戒，萤飞暗不欺。南江船到少，西极马来迟。万事能无责，深惭朱路诗。
荒谷
作者：吴清鹏
朝代：清

路细通山石，林深覆野篁。乱花开废冢，孤鸟下寒塘。牧迹缘溪尽，樵声隔岭长。平生爱岑寂，此地太幽荒。
补题潘红茶方伯奉使富良江图
作者：吴清鹏
朝代：清

海南岛国杂百夷，姎徒黎母荒是非。强食弱肉鸟兽欺，乱丝轇轕不足釐。旧阮复收新阮基，牛马内首就绁縻。终王入表帝日咨，浩荡如天包以慈。尔疆尔理我尔绥，惟恭辰汝其往治。赐一品服上公仪，富良渡江南风微。朱衣照水开旌旗，龙伯罢钓鲛女嘻。驱驾蛟螭从灵蠵，珠宫晃漾摇玻璃。蝘蜓视之无{山敛}巇，八月不误星槎期。白象峞㞦蒙虎皮，莲花蹴踏王所骑。郊迎馆入延宾扉，宣以意示以德威。百花楼前歌舞嬉，欢留十日尽汝私。天子命我无久羁，宾币百篚元纁绯。珊瑚木难珠贝玑，揽衣一笑手却挥。轻装载石归乎归，何用陆贾多金为。
补题潘红茶方伯奉使富良江图
作者：吴清鹏
朝代：清
体裁：古风

海南岛国杂百夷，姎徒黎母荒是非。强食弱肉鸟兽欺，乱丝轇轕不足釐。旧阮复收新阮基，牛马内首就绁縻。终王入表帝日咨，浩荡如天包以慈。尔疆尔理我尔绥，惟恭辰汝其往治。赐一品服上公仪，富良渡江南风微。朱衣照水开旌旗，龙伯罢钓鲛女嘻。驱驾蛟螭从灵蠵，珠宫晃漾摇玻璃。蝘蜓视之无■巇，八月不误星槎期。白象峞㞦蒙虎皮，莲花蹴踏王所骑。郊迎馆入延宾扉，宣以意示以德威。百花楼前歌舞嬉，欢留十日尽汝私。天子命我无久羁，宾币百篚元纁绯。珊瑚木难珠贝玑，揽衣一笑手却挥。轻装载石归乎归，何用陆贾多金为。
送友之楚
作者：吴清鹏
朝代：清

吴市逢君宿暮天，燕台别我话残年。此行恐作芦中士，不荐徒知柳下贤。黄鹤楼高风乱笛，白沙湖阔月明船。愁来不必为长句，此雁归时寄一笺。
送董通副南归
作者：吴清鹏
朝代：清

董公本健者，一跌初未防。我持一樽酒，出送衢路旁。前林颓晚日，四野浩气霜。临分已多感，怀旧况难忘。今昔文恭公，出身济时康。三阶夹华盖，八座近文昌。白屋下寒畯，青云假翱翔。小心出谦谨，庶事资劻勷。维时相业盛，世济皆忠良。二刘实规随，得公道弥光。尚意先帝日，辇毂起非常。天狼入紫极，野鼠窥金床。声气连宫掖，炮火彻禁厢。皇子自提剑，内人多束装。銮舆时在外，众议失仓皇。公力劝回跸，涕泣揽帝缰。天威一奋振，神武信洸洸。临事见谋断，时亦赖杜房。至今下马坟，人怀白云冈。喜君嗣前哲，天衢再腾骧。朝廷念勋旧，恩意甚濊汪。病免岂得已，告归何太忙。誓将守邱墓，终老无出乡。余本门下士，况复眷梓桑。思随渡江去，区区申椒浆。临歧不克偕，泪下空沾裳。
郊行遣怀
作者：吴清鹏
朝代：清

先生白头意皇皇，料理千秋觉太忙。愁得后成灵运佛，悔教早嫁汝南王。林梅泛雪舒舒绿，涧竹留风析析黄。此景城中那易得，急须收拾付吟囊。
闰重阳日集家红生舍人寓宅酒后登阁望西山追和陈紫澜先生原韵盖先生官楚时以赠舍人尊祖者七十七年矣
作者：吴清鹏
朝代：清

孟公楚北重阳社，今日长安复此间。往者尊前逝东水，我来篱下见西山。酒场绝续百年内，花事扶持一月间。谁似前贤才不愧，流传诗思满江关。
小秦王·柳浪闻莺
作者：吴湘
朝代：清

香雾濛濛不肯收。丝丝垂柳绾春愁。玉骢也解游人意，却听莺声便欲留。
小秦王·柳浪闻莺
作者：吴湘
朝代：清
体裁：词

香雾濛濛不肯收，丝丝垂柳绾春愁。玉骢也解游人意，却听莺声便欲留。
山居即事
作者：吴湘
朝代：清

结庐幽境尽堪誇，青嶂疏篱一径斜。客到茶炉烧木叶，春来柴担斫山花。白云深处环多岭，绿树丛中只几家。待到三秋枫似锦，高人亦自爱停车。
菩萨蛮
作者：吴湘
朝代：清
体裁：词

谁家玉笛声呜咽。小亭夜月增凄切。月又不分明。教人怎么听。更深人已尽。悄有灯和影。灯尽欲抛奴。谁怜影也无。
菩萨蛮·咏菊
作者：吴湘
朝代：清
体裁：词

寂寂空庭寒料峭。黄花开遍秋光老。朔雁正南飞。东篱剩数枝。玉人妆未竟。漫摘簪云鬓。菊已瘦霜痕。人还瘦几分。
菩萨蛮·回文
作者：吴湘
朝代：清
体裁：词

好花闻遍啼莺老。老莺啼遍闻花好。香暖透轻■，■轻透暖香。燕来春■■。■■春来燕。流■■■■，■■■■流。
蝶恋花·吊邻姬
作者：吴湘
朝代：清
体裁：词

枕冷衾单如未嫁。虚度春宵，减却千金价。薄命桃花将绽也。一朝风雨檐前谢。挨尽凄凉多少夜。凤去楼空，寂寞应堪怕。环佩珊珊何日下。妆台闲剩菱花架。
挽彭玉麟联
作者：吴湘廷
朝代：清
体裁：联

武侯壁垒，王浚楼船，赤手建中兴事业；吏部文章，宣公奏议，丹心盟大地河山。
百字令
作者：吴湛
朝代：清
体裁：词

西风初起，听谁家、捣练声响彻。句引离人多少恨，又早露凝霜白。叵耐年年，照人无寐，总是清秋月。相逢邻叟，莫将丧乱重说。际此兵气销沈，芦帘纸阁，称长斋持偈。却忆年时珠海上，画舫欢游时节。笑插黄花，醉牵红袖，狂把长鲸掣。可堪回首，繁华如梦销歇。
和江观察在湄原韵之二
作者：吴源起
朝代：清
体裁：七言律诗

唤得轻舟泛日斜，满湖烟雨目重遮。有亭伫想当年鹤，无路追寻处士花。遗迹半销名尚在，登临已遍兴还赊。与君再向勾留处，百尺楼头数暮鸦。
赠江抚宋牧仲先生
作者：吴源逵
朝代：清
体裁：七言绝句

刻漏声从铃阁闻，画旗不动日初曛。春衣莫笑山人陋，曾到匡庐惹白云。
摸鱼儿·尊
作者：吴潆
朝代：清

趁西风，芰荷斜卷，冰丝晴漾清影。吴中昨夜人初到，传到碧芽如莹。凄凉性。爱一缕纤纤，乍渍霜痕净。烟浮半顷。怅滋味家常，乡园梦隔，季子唤归艇。芳洲畔，一样波明似镜。孤怀千里重醒。鲈腮剖罢羹调美，又是豉盐香凝。江湖竞。叹玉筋愁多，酪乳难争胜。凭栏暗省。有几树丹枫，两行新雁，来与写秋兴。
柳梢青·自题静香楼
作者：吴潆
朝代：清

月射西窗，曾从谢朓，许我轻狂。墙角梅花，床头玉笛，都不寻常。豁然长啸何妨，一望去，烟云渺茫。白雪胸襟，黄金意气，做了荒唐。
登五泉山
作者：吴潮
朝代：清
体裁：五言律诗

散步出城郭，登峰众壑环。禅林多荫木，僧阁半衔山。白塔苍烟外，黄河落照间。五泉名胜地，临眺一开颜。
山居即事
作者：吴澈
朝代：清

宿鸟声喧夕照沈，掩关无事且高吟。炉分细火初煎茗，门叩幽人常抱琴。山月光寒临卧榻，松风致爽快披襟。此中乐事诚难尽，何必忙忙别处寻。
山居即事
作者：吴澍
朝代：清

年年山桂发中秋，有兴邀朋共一游。半吐半含香未足，如金如粟色何优。岩前将熟青黄稻，港畔齐飞大小鸥。日暮鸟归思欲返，照人新月漫勾留。
椿树冈阻雨
作者：吴灏
朝代：清
体裁：七言绝句

屋角云垂压酒旗，东风袅袅柳丝丝。花飞满店无人管，独倚西窗听雨时。
挽曾纪泽联
作者：吴炅
朝代：清
体裁：联

有未摅之伟抱，有伺衅之强邻，多事方新，公胡可死？为国家惜良才，为寒畯惜广厦，举节攸赖，我犹其私。
黄鹤楼
作者：吴炯
朝代：清

黄鹤楼头秋日阴，客中扶病强登临。东南野色分吴楚，江汉涛声自古今。泽国秋高红叶少，乡关天远白云深。仙人玉笛无消息，但听萧萧万户砧。
青阳道中
作者：吴炳
朝代：清
体裁：五言律诗

幽鸟啼深竹，哀湍迸细沙。山情常带雨，林气不关花。茅屋巉岩出，柴门逐水斜。邻翁煨榾柮，相对似麇麚。
挽曾国荃联
作者：吴炳祥
朝代：清
体裁：联

数开国来忠襄几人，特谥表千秋，独公缔造中兴，只手回澜遗泽远；与吾父在大梁一别，九原如再见，应感裁成小子，七年从政受恩多。
和艮泉兄诗
作者：吴烜
朝代：清

累深官久只增愁，不比无心任去留。洛水耆英如可继，东山杖履愿从游。连枝曾记三生石，归棹还凭一叶舟。琴鹤萧然真俭约，寸衷精白是贻谋。
秋夜乌龙潭上作
作者：吴烺
朝代：清
体裁：七言绝句

豆花雨过石头城，蜡屐还来胜地游。衰柳数行山寺外，西风无复六朝秋。
雨夜回文
作者：吴烺
朝代：清
体裁：五言绝句

如何觉梦残，细雨湿红阑。炉鹊飘香冷，书窗半夜寒。
游山寺
作者：吴焕采
朝代：清
体裁：七言绝句

绝壁横空石蹬虚，花香岚翠袭衣裾。寺门深锁无人到，啼鸟一声山雨余。
挽张之洞联
作者：吴焘
朝代：清
体裁：联

大名垂晋粤湘鄂江淮，时势造英雄，历卅年力瘁封疆，勋业煌煌光简册；美谥继兆福舒于长左，纶扉数人杰，信两字荣逾华衮，后先落落几文襄。
书王昭平先生殉难录后
作者：吴焯
朝代：清

请缨一恸泪潺湲，空有封章惨圣颜。骏马不鸣风瑟瑟，宝刀欲试土斑斑。已拌绝脰酬亡国，未放游魂恋故山。愁绝春郊寒食节，子规啼血白杨间。
壶山草堂观先叔父介庵公收藏历代名画卷册歌
作者：吴焯
朝代：清

吴江枫冷逆雁翔，两月两度来金阊。抖擞寒衣气瑟缩，疏窗短日留驹光。草堂之中多雅设，琼函玉笈纷在旁。鹊炉奇古爇龙脑，棐几拂拭铺云肪。桓家一厨久缄闭，邺侯万签随低昂。忆昔盛年大搜索，豪取动破千金偿。眸子炯如秋月鉴，茧丝细拆犁针铓。垂老头华手不卷，缄机谬伪恣品重。我幸此游殊不恶，一望饱眼还撑肠。大卷引丈横帛练，小帧尺寸齐圭璋。交州雪纑越溪纸，一一开陈闻古香。江山云雾起重叠，人物草木都煇煌。名公大篇著跋尾，学士薤书题左方。华原营丘色泽古，从苑河阳岁月长。颠老一山天偪侧，坡公四竹风披猖。江南一片真奇逸，西蜀万本惊擅场。元朝四家各面目，艺园三品垂芬芳。丹丘玉潭谁辈辈，方壶雪谷何堂堂。成宏画院还退舍，绘事独数吴中强。源流分支别南北，台阁定器追晋唐。三百年中抉粉本，前有白石后白阳。天池泼墨翻海水，尚书摇笔凌文昌。群公衮衮那仆数，残缣涴楮非寻常。或经补缀笺素旧，间遗姓氏审谛详。漫说寒具惊点污，细认缝印窥收藏。仅披卷册历千百，更有苞裹满石仓。勤搜牢记穷曛旭，天风飞雪催归装。一往决眦渐探顶，胡为缩脚嗟望洋。江湖豪翰元有数，几见什袭千明珰。吾兄矜贵手未触，有子修饰重装潢。天机之精天帝宝，毋使六丁下取将。稼轩兰长青湖曲，壶公鲸游白云乡。今我一见一太息，西望垄树烟草黄。文采风流不泯没，子孙永保三千霜。
寄朱竹垞太史
作者：吴焯
朝代：清

曾邀夜半撤金莲，蓬阁投簪未暮年。谁使山中间宰相，自知林下即神仙。芸香好护书三万，石冻常消斗十千。犹记城西相送日，杨花飞雪断桥边。
松颠阁
作者：吴焯
朝代：清

秋风吹客上层台，独立松颠绝点埃。山势直移高阁去，涛声横截大江来。冥冥树色疑将合，幂幂岩阴肯放开。却笑老僧关不住，白云飞出到溪隈。
邹念莼太湖采莼图
作者：吴焯
朝代：清

青丝萧散绿波空，鸭觜船轻采露丛。正值水香春雨后，洞庭山下白蘋风。
南昌学宫摹刻汉石经残字歌
作者：吴照
朝代：清

一字石经邕所作，表里隶书光太学。兰台私文志本污，鸿都鸟篆才原薄。熹平立后兵火余，贞观收藏半刓剥。遗字流传拓本稀，虬甲凤毛与麟角。徒传八石洪相摹，千九百字蓬莱阁。昆山秀水互有考，视宋较远尤残落。后生无从见典型，圣言同异滋穿凿。北平夫子今翁公，日抱群经事商榷。汉笺唐疏精髓搜，仓沮史籀偏旁索。遗经三段刻丁酉，一笑蓬莱有宿约。聚于所好物必归，金匮本藏得参酌。字体破缺云雾遮，碑形高广丈尺度。宦贯犹堪证鲁毛，射聘依稀未斑驳。公羊隐四字十八，鄱阳所缺非参错。归于一是众论排，诗歌文笔两超卓。公时校士吾西江，命工磨石去硗确。腕力所到蛟螭蟠，议郎精彩犹腾烁。六百七十有五字，点画天然谢雕琢。镌成移置嵌宫墙，多士先瞻气欢跃。公与西江旧结缘，卅载文风戒卑弱。重将典故续蓬莱，快竦精神峙匡岳。深檐盖护永不刊，诸生雒诵勤薰濯。
桃花
作者：吴照
朝代：清

去岁今年心不同，闭门长是负东风。夭桃莫更矜颜色，只占人间几日红。
汪容甫五十
作者：吴照
朝代：清
体裁：七言律诗

十年以长敢肩随，海内如君识面迟。孙楚在乡交口诋，扬雄后世有人知。亲操总赖闺中妇，夙慧频誇膝下儿。多少名山俯江外，待藏述作更无辞。
汪容甫过访
作者：吴照
朝代：清
体裁：七言律诗

虚馆从无剥啄声，款门君喜订新盟。襟期落落谈经史，聚散茫茫念友生。回首风尘凋短鬓，脱身沟壑事躬耕。天寒动我归与兴，对酒当歌此日情。
白山茶歌
作者：吴照
朝代：清

山茶白者色胜玉，产自麻源第三谷。涪翁作贼始纪之，群芳著谱缺标目。我家旧圃有此花，不与红紫争丽华。苎萝美人含笑靥，玉真妃子披冰纱。野人只解花前醉，未经考订分种类。琅琊王公淹雅才，命题偶为诸生试。吾侪万事忽眼前，此花根种无能传。区区物产尚难辨，乡邦大者宁详焉。春风连朝动帘幕，又见琼瑶堆灼灼。花今与我为乡人，但愿年年对花酌。
答汪容甫赠别元韵
作者：吴照
朝代：清
体裁：七言律诗

不关别酒醉先沈，都为将衰泪渍襟。独自成家编述学，无多同调感知音。岁残久识风霜味，游倦频生愧悔心。分手余犹叹孤陋，青镫尚欲补光阴。
郴州晚眺
作者：吴照
朝代：清

山色暮苍苍，孤城赴夕阳。春从三户尽，岭接百蛮长。远树浮空翠，闲云碍故乡。江间水清驶，早晚下潇湘。
题易田先生说剑图
作者：吴照
朝代：清

易田老翁当代儒，说剑先后有两图。蓬心画意不画剑，芝山剑与琴书俱。翁口悬河证桃氏，旨趣本与蒙庄殊。我亲几杖凡几面，咳唾落地皆经腴。纯钩有七我未睹，寒铓定使妖魅逋。惟从画卷资考订，腊广如鬣谁知乎。一椽老屋安几榻，点缀杂以松杉梧。紫阳山馆正寒雨，夜窗独坐红镫孤。龙身虎气跃纸上，引杯直欲倾百觚。少年击剑虽未学，此心自许雄万夫。烛花剪穗吐光焰，搦三寸管胆气粗。天晴从公得把玩，规制请用溪藤摹。
学校饭厅联
作者：吴熙
朝代：清
体裁：联

时事迫艰危，今日朝廷方旰食；学人志康济，此时粗粝亦民膏。
挽张百熙联
作者：吴熙
朝代：清
体裁：联

百年感辛有，草茅恤纬效愚忠，谁实为之，欲凭大力挽回，不料寄书无暇答；四海一子由，风雨对床闻旧约，而今已矣，知否元昆卧病，犹盼归帆何太迟。
挽彭玉麟联
作者：吴熙
朝代：清
体裁：联

先声震朔漠炎荒，疆寄虽辞，边防终赖，谁敢当江海楼船，持节任优游，于今古名臣列传中，并格独新，要不外退省为怀，战战兢兢无坠志；余力辟东洲讲舍，十年树木，万卷藏书，已非复戎马关山，骑箕犹眷恋，愿二三豪俊为时出，通经致用，以仰答爱才如命，勤勤恳恳之深心。
挽张百熙联
作者：吴燮梅
朝代：清
体裁：联

朝廷新政，倚重惟公，叹大才槃槃，不图傅说骑箕去；门下多材，庸驽愧我，恨劳人草草，欲向长沙筑室难。
庐山白衣洞谒朱子祠
作者：吴爚文
朝代：清

南渡《儒林传》，先生第一人。空山尚祠宇，众口枉缁磷。红鹤有时去，青松终古春。匡庐初识面，惟觉此间真。
徐青藤旧宅
作者：吴爚文
朝代：清

古藤高百尺，旷世忆初栽。著土皆奇干，斯人本逸才。龙蛇居粉壁，风雨养苍苔。仿佛临江宅，诛茅动客哀。
投壶歌
作者：吴爚文
朝代：清

珍珠红滴银丝落，当帘细雨纷帘箔。主人无语客鲜欢，哨壶枉矢相为乐。司射进度前致词，二矢以半实间之。顺投为入比不释，从马释算无差池。平空矢落琤琤响，四座无争齐拍掌。计筹浮白安足辞，胜固为欢败亦爽。倚竿带剑真腾超，就中尤妙莲花骁。殿上舍人善激越，军中名将能逍遥。古人尚德不尚巧，射礼投壶本同调。专精一技通神明，天帝开颜亦为笑。弹棋公子妙角巾，蹴鞠之戏徒劳人。鲁鼓薛鼓诗可补，咽咽催出壶中春。
曲阳孙晴崖明府掘地得晋王李克用手书安天庙题名碑
作者：吴爚文
朝代：清

阴风撼树飘灵旗，山鬼吹火烧丛祠。沙觜崩塌露圭角，荣光下闪埋丰碑。孙君嗜古负奇癖，掎摭金石靡孑遗。石鼓遥辨？𱬖字，金薤高媲寴䡅词。栽花曲阳有余暇，命工掘地乃得之。剜泥剔藓见古刻，传自唐末僖宗时。陇西郡王忠且勇，中山告急亲援师。道经神庙躬礼飨，凯旋赛神神格思。司空偕行名忝附，大书勒石盘蛟螭。欧九作纪轶此事，不学合受原父嗤。有唐晚叶事百战，文人失职悲流离。鸱张鲸突凤凰死，文笔亦复归鸦儿。昭陵玉匣那可得，韩陵片石逾琼瑰。依稀颜筋并柳骨，孙君宝此勿复疑。呜呼，孙君宝此勿复疑，屹立直退千熊罴。
曲阳孙晴崖明府掘地得晋王李克用手书安天庙题名碑
作者：吴爚文
朝代：清
体裁：古风

阴风撼树飘灵旗，山鬼吹火烧丛祠。沙觜崩塌露圭角，荣光下闪埋丰碑。孙君嗜古负奇癖，掎摭金石靡孑遗。石鼓遥辨�■字，金薤高媲寴䡅词。栽花曲阳有余暇，命工掘地乃得之。剜泥剔藓见古刻，传自唐末僖宗时。陇西郡王忠且勇，中山告急亲援师。道经神庙躬礼飨，凯旋赛神神格思。司空偕行名忝附，大书勒石盘蛟螭。欧九作纪轶此事，不学合受原父嗤。有唐晚叶事百战，文人失职悲流离。鸱张鲸突凤凰死，文笔亦复归鸦儿。昭陵玉匣那可得，韩陵片石逾琼瑰。依稀颜筋并柳骨，孙君宝此勿复疑。呜呼，孙君宝此勿复疑，屹立直退千熊罴。
过安肃有感
作者：吴爚文
朝代：清

鸿泥觅遍总微茫，如梦如痴柳数行。一夜城乌头易白，将雏飞过浣衣塘。
山居
作者：吴物荣
朝代：清

世事山居尽，衰年懒更加。鸟啼方梦觉，酒熟正梅花。天地容双鬓，渔樵共一家。溪边聊晚眺，倚杖数归鸦。
云麓宫联
作者：吴獬
朝代：清
体裁：联

对云绝顶犹为麓；求道安心即是宫。
代赠某校书联
作者：吴獬
朝代：清
体裁：联

岐王宅里，崔九堂前，风景忆江南，值得杜拾遗一个正是；琼玉山头，瑶台月下，新妆拟飞燕，难怪李谪仙两字可怜。
关帝庙戏台联
作者：吴獬
朝代：清
体裁：联

神似日行天，天行日即行，那管孙，那管曹，那管江东河北；戏将人换世，世换人不换，甚么唐，甚么宋，甚么往古来今。
南岳庙演戏联
作者：吴獬
朝代：清
体裁：联

乱世需才，何不教南霁云、雷万春几位将官，救末劫投胎下界；逢场作戏，切莫演尹子奇、令狐潮一班反贼，使吾神怒发冲冠。
南岳联
作者：吴獬
朝代：清
体裁：联

我读文山词，劝过此奸雄，思量仔细；神知韩子意，要扫开晦昧，突兀晴空。
吴姓在关帝庙演戏联
作者：吴獬
朝代：清
体裁：联

依然周武虞韶，谁是吾家观乐眼；忽睹阵云边月，追想当年横笛声。
大观园联
作者：吴獬
朝代：清
体裁：联

大如天君山拳石；观于海洞庭一抔。
寿名医李和卿六十寿辰联
作者：吴獬
朝代：清
体裁：联

专一壑别无求，更向五千言勤研祖德；数百龄知有术，再留四十载普济民生。
寿孙六丈联
作者：吴獬
朝代：清
体裁：联

龙从华原县，传来禁方，欣看椿树萱花，宝笈满薰延寿药；凤在苏门山，留下清啸，无怪兰芽桂朵，青灯长照读书声。
寿李少怀联
作者：吴獬
朝代：清
体裁：联

须建三丈碑，向江上晴虹，留刻木公金母字；好倾百壶酒，共云中秋雁，谱成兰子蕙孙歌。
岳州鹿角救生局联
作者：吴獬
朝代：清
体裁：联

莫学秦皇惟赭树；要同傅相共为舟。
岳阳楼
作者：吴獬
朝代：清
体裁：联

每眼前望吴楚东南，辄忧防海；只胸中吞云梦八九，未许回澜。
岳阳楼其二
作者：吴獬
朝代：清
体裁：联

楼阁莫便登，先看文正记中，某条似我；江山只如故，试数燕公去后，得助何人。
岳阳楼朗吟亭联
作者：吴獬
朝代：清
体裁：联

几老成精，莫怪独行难识我；谁吟不朗，只应飞度未如君。
岳阳楼联
作者：吴獬
朝代：清
体裁：联

楼台莫便登，先看文正记中，某条似我；江山只如故，试数燕公去后，得助何人。
戒烟社联
作者：吴獬
朝代：清
体裁：联

期起死人肉白骨；若披云霞见青天。
扫叶楼联
作者：吴獬
朝代：清
体裁：联

但能用扫何须叶；不信堪登更有楼。
挽傅惕斋同年联
作者：吴獬
朝代：清
体裁：联

得乾坤清气最多，谈道使人常绝倒；幸晨夕素心与共，寓形先我意行休。
挽冯春农联
作者：吴獬
朝代：清
体裁：联

友谊上干云，四五家旅榇安然，碑碣文中千点泪；宦情清似水，二十载郎曹所得，琉琉厂内百车书。
挽刘幼丹座师联
作者：吴獬
朝代：清
体裁：联

论文章岂但后尘，所惭梦得诗坛，空许骊龙拾鳞爪；参侍从亦须慧业，却怅淮南丹鼎，竟难鸡犬换肝肠。
挽刘忠诚公联
作者：吴獬
朝代：清
体裁：联

帝累岁念一辈老臣，贵亦一文忠，亲亦一文忠，至宫中母子再同心，若个敢当诚字；乡先生留两江遗爱，威如两曾督，惠如两曾督，加海内商民齐堕泪，后来还是新宁。
挽刘璈联
作者：吴獬
朝代：清
体裁：联

经太傅左文襄公，奏调多方，六十岁华何等事；溯吾邑杨氏天官，忠冤一录，二百年来又痛君。
挽吴南屏联
作者：吴獬
朝代：清
体裁：联

饮罢蜜云龙，颇难酬床下拜时，便许我第一流人物；归来华表鹤，应犹念草间吟者，愿学公起八代文章。
挽吴清伯联
作者：吴獬
朝代：清
体裁：联

正月晤，约为十日游，华屋山丘，雄辨高谈今已矣；八股文，独得四书味，桑田沧海，苦心孤诣欲何如。
挽季女卯姑联
作者：吴獬
朝代：清
体裁：联

翁问名为欣然，姑受贽为欣然，长亲道善群为欣然，使吾餍见饫闻，转觉承欢逾膝下；婿荒废则戚矣，女夭殇则戚矣，父母远离则又戚矣，知汝顺存宁没，当无遗恨在胸中。
挽左宗棠联
作者：吴獬
朝代：清
体裁：联

惟楚有材，并曾湘乡再造玄黄，大名千古两侯相；胡天不慭，俾我诸夏中流砥柱，硕望一时孤老彭。
挽彭耐皆之母联
作者：吴獬
朝代：清
体裁：联

名门不卧牛衣，王尹京师应感奋；苦学正调熊胆，柳家遗训好垂型。